DRI: Milion stanovnika Srbije nema dostupan gradski prevoz\nBiznis Autor:Beta, N1 Beograd02. feb. 202114:491 komentar\nTrećina građana Srbije nezadovoljna je funkcionisanjem gradskog i prigradskog prevoza, a gotovo milion stanovnika nema organizovanu tu komunalnu delatnost, objavila je Državna revizorska institucija (DRI) u izveštaju o reviziji svrsishodnosti poslovanja gradskog i prigradskog prevoza.\nU periodu od 2017. do 2019. godine, kako je naveo predsednik DRI Duško Pejović, gradovi i opštine su za gradski i prigradski prevoz putnika izdvojili iz budžeta 87 milijardi dinara, od čega 92 odsto u šest najvećih gradova u kojima živi više od trećine stanovništva Srbije.\nPejović (DRI) : U Srbiji nedovoljna razvijena usluga lični pratilac deteta\n26. jan. 2021 1\nDržavni revizori: Šteta od bespravne seče šuma 475 miliona dinara\nDržavna revizorska institucija: Započet postupak revizije 104 korisnika\n29. jan. 2021 4\n„U Beogradu, Nišu, Novom Sadu, Kragujevcu, Subotici i Leskovcu, gde živi više od trećine stanovništva, realizuje se oko 95 odsto putovanja. Međutim, 53 jedinice lokalne samouprave ili približno 40 odsto, na čijoj teritoriji živi oko million stanovnika nije organizovalo prevoz“, precizirao je Pejović na onlajn predstavljanju izveštaja.\nDodao je da je utvrđeno da se graađani u tim gradovima prevoze u sopstvenoj organizaciji, međugradskim linijama koje prolaze kroz njihovo mesto ili taksi prevozom.\n„Javni gradski i prigradski prevoz u Srbiji nije dovoljno razvijen, pretežno se oslanja na prevoz autobusom, a samo devet odsto opština je donelo plan razvoja saobraćaja na svojoj teritoriji, čime bi se obezbedio dugoročni razvoj saobraćaja, odnosno gradskog i prigradskog prevoza“, kazao je Pejović.\nOcena državnih revizora je da je opšti interes u sistemu javnog prevoza da se obezbedi da on funkcioniše efikasnije i efektivnije, odnosno da se stvore uslovi da se kvalitet prevozne usluge podigne na viši nivo uz zaštitu životne sredine.\nZa efektivno i efikasno funkcionisanje gradskog i prigradskog prevoza putnika na lokalnom nivou, potrebne su, navela je DRI, strateške smernice i uređena merila za obavljanje komunalnih delatnosti na državnom nivou.\nMinistarstvo građevinarstva, saobraćaja i infrastrukture nije, kako se navodi, izradilo strategiju razvoja saobraćaja posle 2015. godine, niti uspostavilo merila za obavljanje komunalnih delatnosti.\nNeophodno je veće angažovanje lokalnih vlasti u planiranju javnog prevoza u skladu sa potrebama stanovništva, kao i nadzora nad kvalitetom pružene usluge za uložena sredstva.\nStarost vozila i besplatan prevoz\nProsečna starost autobusa koji su saobraćali u gradskom i prigradskom prevozu u Srbiji u periodu od\nod 2017. do 2019. godine je veća od 12 godina, naveli su revizori. Više od 70 odsto autobusa ima Euro 4 motore ili starije, dok je broj autobusa koji koriste obnovljive izvore energije – zanemarljiv.\n„Iz tog razloga investicije u poboljšanje strukture voznog parka, prelazak na električna vozila, poboljšanje gradskog i prigradskog javnog saobraćaja, predstavljaju jednu od centralnih tema saobraćajne transformacije“, ističe DRI.\nU izveštaju se navodi i podatak da je ovaj prevoz besplatan za sve građane u nekoliko evropskih gradova, u cilju stimulisanja korišćenja javnog prevoza, poput Talina u Estoniji, Denkerka u Francuskoj,\n„Prema rezultatima istraživanja u predstudiji, takođe je i nekoliko gradova u Srbiji obezbedilo besplatan prevoz za građane. To su Sokobanja, Knjaževac, Jagodina i Zaječar“, naveo je Pejović.\nDržavna revizorska institucija je Ministarstvu građevinarstva, saobraćaja i infrastrukture preporučila da izradi strategiju razvoja saobraćaja sa ciljevima razvoja javnog gradskog i prigradskog prevoza putnika.\nGradovima Novom Sadu, Kraljevu i Požarevcu DRI je preporučila da otklone nesvrsishodnosti koje su utvrđene u funkcionisanju gradskog i prigradskog prevoza putnika i da preduzmu odgovarajuće mere u cilju dugoročnog planiranja razvoja te komunalne usluge.\nDRI je tim gradovima preporučila i da usvoje tarifni sistem, cene, plan linija i red vožnje, kao i da poboljšaju nadzor u obavljanju komunalne delatnosti.\nDRIDržavna revizorska institucijagradski prevoz\nPoreska kontrolisala nekretnine, vozila, udele, pa agencije - slede banke\n18. okt. 2021 58\nMihajlović: Srbijagasu duguju 900 miliona evra, EPS-u 20 milijardi dinara\nOtvorena fabrika Magna seating u Aleksincu\nMomirović: U novi toranj na aerodromu "Nikola Tesla" uloženo 22,5 miliona evra


NVO: SISTEM AZILA ZA IZBEGLICE U SRBIJI NE FUNKCIONIŠE\nIako je od početka godine više od 3.500 izbeglica izrazilo nameru da traži azil u Srbiji, svega nešto manje od 160 ljudi je zapravo uspelo u tome, što jasno svedoči da sistem ne funkcioniše, ocenio je direktor Centra za zaštitu i pomoć tražiocima azila Radoš Đurović.\nU izjavi agenciji Beta, Đurović je ocenio da je azilni sistem veoma spor, a da upravo od tog procesa izbeglicama mnogo toga zavisi, od rešavanja pitanja statusa u Srbiji, pa do pitanja kao što su izdavanje radnih dozvola i nostrifikacija diploma.\n“U prvih šest meseci nije dodeljen nijedan azil, iako je više od 3.500 ljudi izrazilo nameru da traži azil. Sistem ne funkcioniše i, iskreno, postoji jasna tendencija da najveći broj tih ljudi bude ispod radara, da ostanu nevidljivi i za građane i za sistem”, rekao je Đurović.\nOn je dodao da “nema govora” da je izbeglička kriza zaustavljena i da podaci Centra za zaštitu i pomoć tražiocima azila pokazuju da ljudi i dalje ulaze u Srbiju, ali da sada i brže prolaze kroz nju, s obzirom da su ojačali i krijumčarski lanci.\n“Ide se i dalje na Mađarsku i Hrvatsku, a sve intenzivnije i na Rumuniju. Ljudi koji sada dolaze, brže putuju i izlaze iz zemlje a ljudi koji su zaglavljeni i dalje ostaju ovde”, rekao je Đurović.\nOn je dodao da je izbeglicima potrebno u proseku između 1.500 do 2.000 evra da iz Beograda krijumčarskim kanalima stignu do Zagreba i dodatnih 1.000 evra da odatle budu prebačeni u Italiju, ali i da cene krijumčara i dalje rastu.\nĐurović je ocenio da u ovom trenutku u Srbiji ima oko 5.000 izbeglica,od čega je oko 1.000 ljudi van centara ili su smešteni alternativno, odnosno kriju se oko centara.\nPrema njegovim rečima, upravo ljudi koji ostaju van sistema i koji se nalaze oko većih gradova na severu Srbije, poput Sombora, Subotice, Šida ili Kikinde, izazivaju nezadovoljstvo lokalnog stanovništva, koje nije srećno zbog toga što na svojim imanjima ima gladne i izbegle ljude, koji pak ne znaju gde će i kako će, a problem je ostavljen da ga sami međusobno rešavaju.\nS druge strane, tim ljudima se ne omogućava smeštaj u centrima oko kojih se nalaze na severu zemlje, iako ga trenutno ima dovoljno, a oni iz straha da neće moći da nastave dalje svoj put, odbijaju da budu vraćeni nazad i smešteni u neki od centara na samom jugu zemlje, iako tamo ima dovoljno mesta.\nĐurović je dodao da u ovom trenutku nije moguće legalno ući u Hrvatsku, dok Mađari dnevno sa spiska prijavljenih izbeglica u proceduru i dalje prihvataju po pet ljudi na oba granična prelaza.\n“Međutim, u poslednje vreme Mađari te ljude, koje su ranije po pet dnevno puštali da uđu, sada vraćaju u Srbiju. Vraćaju i porodice i sve one koje su držali u tranzitnim centrima blizu srpske granice, i koje su po ulasku držali u višemesečnoj proceduri za dobijanje azila”, rekao je on.\n“NVO: SISTEM AZILA ZA IZBEGLICE U SRBIJI NE FUNKCIONIŠE”\nTi ljudi nam ne trebaju, samo će izazvati haos i krvoproliće u ovoj državi, šta vama “borcima za ljudska prava” nije jasno? Gurate nas u konflikt i prosipanje krvi urgirajući da ti ljudi nasele Srbiju. Oni u proseku imaju IQ od 70, dok Evropljani imaju IQ od 100. Nećemo da se mešamo sa njima i time postanemo siromašni i bedni kakva su njihova mesta iz kojih su pobegli.


Duel između Engleske i Crne Gore, koji se igra večeras, a koji je ujedno posljednji za našu selekciju u ovom kvalifikacionom ciklusu, nema nikakvog rezultatskog značaja za „sokole“.\nBićemo nakon ovog meča pretposljednji ili posljednji u grupi i bilo koja pozicija da nas „zapane“ na kraju cilusa, činjenica da je naš reprezentativni fudbal na najnižim granama od sticanja nezavisnosti neće se moći opovrgnuti.\nMeđutim, Crnu Goru je zapala ta čast, da bude rival „kolijevci fudbala“ u njenom 1000. (hiljaditom) meču u istoriji.\nGordi Albion je prvi meč odigrao prije 147 godina, i do dana današnjeg dres reprezentacije Engleske je nosilo 1.244 igrača, a najbolji nacionalni tim vodilo je svega 19 selektora (Crna Gora ih je za 13 godina imala već pet).\nNe treba mnogo trošiti riječi o tome šta za Engleze znači fudbal, kao i kult reprezentacije i kakva je njihova istorija u prethodnih 999 susreta.\nZato, Crna Gora, sada kada joj očigledno ide najteže otkad je u martu 2007. odigran prvi susret protiv Mađarske, treba da nauči lekciju koja će joj sigurno valjati u narednom periodu.\nU direktnom kontaktu će osjeti kakav odnos treba da se ima prema nacionalnom timu i dresu da bi se bio veliki. Šta znači tolika tradicija o kojoj bi mogli da se pišu romani. Koliko je značajan susret i protiv male Crne Gore i koliko nije bitan rival od toga zbog koga se dolazi na stadion i navija za svoju reprezentaciju.\nU noći u kojoj će cijela Engleska, šampion svijeta iz 1966. godine, slaviti veliki jubilej, možda i „sokoli“ dobiju krila za nastupajuće dane u kojima ćemo naš fudbal vaditi iz živog blata.\nPrethodni tekstSVI SMO MI JASMINKA\nSledeći tekstДанас славимо Ђурђиц\nPogledajte mapu država koje su izvršile smrtnu kaznu\n5. Februar, 2019.\nJednosoban stan na STAROM Aerodromu (FOTO)


► Aleksić: Srbija uveze više paradajza iz Albanije nego što ukupno izveze\n"Srbija je u prethodnih nekoliko godina iz Albanije uvozila prosečno 15.000 tona paradajza, što je polovina ukupnog uvoza od 30.000 tona, dok je ukupni izvoz iznosio 10.000 tona. To znači da više paradajza uvozimo iz Albanije nego što ukupno izvezemo", rekao je Aleksić u programu "Otvoreno" na Fejsbuk stranici Narodne stranke.\nAleksić je naveo da poljoprivrednici u Makedoniji litar dizela plaćaju 0,80 evra, a u Srbiji 1,30 evra, a i jedni i drugi proizvode povrće i voće koje nude na tržištu.\n"Zato naši poljoprivrednici nisu konkurentni i to se hitno mora promeniti. Ne sme se više ponoviti da srpski seljaci bacaju svoje proizvode", rekao je Aleksić koji je poljoprivredni proizvođač i predsednik Odbora Narodne stranke za poljoprivredu.\nAleksić je stanje u poljoprivredi ocenio kao "katastrofalno" jer "sve u državi vodi jedan čovek, predsednik Srbije Aleksandar Vučić" koji se "pretvara da zna sve: od turizma preko poljoprivrede do veterine, a za ministre postavlja poslušnike koji rade isključivo u cilju režimske propagande".\n"Vučić je potpuno nesvestan šta govori o poljoprivredi, a ljudi koji danas vode tu oblast su potpune neznalice. Hvale se nekakvih uspesima, a gorka je istina da godišnje uvezemo za 25 miliona evra više povrća nego što izvezemo, odnosno uvezemo 20.000 tona više nego što izvezemo, iako imamo potencijal da budemo veliki izvoznici povrća", smatra Aleksić.\nAleksić je naveo da je vlast SNS-a u poslednjih pet godina duplirala dug i zadužila građane Srbije za još 15 milijardi evra, i da je 2015. godine dug iznosio 15 milijardi evra, sada je 28 milijardi, a da će do kraja godine biće 30 milijardi.\n"Čeka nas veoma težak period, a vlast neprekidno samo laže i njen pad će doći brže nego što to možda sada izgleda. Srbija je u dubokoj krizi i mora se napraviti zaokret u svim oblastima", rekao je Aleksić.\nAleksić i predsednik Odbora Narodne stranke za privredu i preduzetništvo, Vladimir Kovačević, predstavili su programe Narodne stranke za poljoprivredu i preduzetništvo.\nKovačević je rekao da u Srbiji ima 1.051.000 preduzetnika i naveo da je do početka avgusta pad privredne aktivnosti bio pet odsto, a fiskalni deficit sedam odsto.\n"Narodna stranka se zalaže za treći paket mera, ciljan na privredne grane koje su najviše izgubile u krizi, a među njima su hotelijerstvo, turizam i saobraćaj", rekao je Kovačević.\n"Zalažemo se i da minimalno učešće domaćeg kapitala iznosi 25 odsto u investicijama koje će država ubuduće subvencionisati, jer sada apsurdno novcem građana Srbije subvencionišemo strane investitore od kojih su se mnogi pokupili i otišli kada su potrošili novac dobijen od subvencija", zaključio je Kovačević.


SAD najavile uvođenje novih sankcija Rusiji – Borba\nSjedinjene Američke Države će u najskorije vrijeme razmotriti dodatne sankcije protiv Rusije, rekao je američki državni sekretar Majk Pompeo.\n“SAD će uskoro razmotriti dodatne sankcije protiv Rusije prema Zakonu o suprotstavljanju američkim protivnicima putem sankcija (CAATSA ) i Zakonom o zaštiti evropske energetske bezbjednosti (PEESA)“, navodi se u pismenom saopštenju Pompea koji 20. januara napušta svoju dužnost.\nOn je podsjetio da je Amerika uvela sankcije brodu koji radi na izgradnji „Severnog toka 2“ – barži „Fortuna“ i njenom vlasniku, kompaniji „KVT RUS“, prenosi Sputnjik.\n“Ukoliko ‘Sjeverni tok 2’ bude završen to će pružiti Rusiji mogućnost da u potpunosti zaobiđe Ukrajinu, lišavajući je izuzetno važnog prihoda i ‘otvarajući’ je za dalje agresivne ruske akcije, a takođe će omogućiti da se prirodni resursi koriste kao instrumenti pritiska i zlonamernog uticaja u Zapadnoj Evropi“, rekao je Pompeo.\nPrema njegovim riječima, „današnja objava o sankcijama pokazuje da se SAD ne plaše da pozovu na odgovornost one koji nastavljaju da pomažu i odobravaju taj ruski instrument prinude“.\nRanije je portparol Kremlja Dmitrij Peskov rekao da se projekat gasovoda “Severni tok 2“ suočava sa grubim i nezakonitim pritiskom Amerike.\nProjekat “Severni tok 2“ podrazumijeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Njemačke. U izgradnji gasovoda učestvuju brojne evropske kompanije.


Novi Android malver krade lozinke korisnika\nMobilni telefoni, 29.01.2021, 09:30 AM\nItalijanski CERT-AGID upozorio je na novi malver za Android, nazvan „Oscorp“, koji zloupotrebljava usluge pristupačnosti na uređaju za krađu korisničkih podataka i snimanje zvuka i videa.\nMalver „podstiče korisnika da instalira uslugu pristupačnosti pomoću koje napadači mogu pročitati šta je na ekranu i šta je otkucano“.\nZlonamerni APK (nazvan „Assistenzaclienti.apk“ ili „Zaštita kupaca“) koji se distribuira se preko domena „supportoapp[.]com”, nakon instalacije traži intruzivne dozvole da bi se omogućila usluga pristupačnosti i uspostavlja komunikaciju sa C2 serverom zbog preuzimanja dodatnih komandi.\nMalver otvara podešavanja uređaja svakih osam sekundi sve dok korisnik ne uključi dozvole za pristupačnost i statistiku upotrebe uređaja.\nKada se obezbedi pristup, malver koristi dozvole za evidentiranje pritiska tastera, deinstaliranje aplikacija na uređaju, upućivanje poziva, slanje SMS poruka, krađu kriptovaluta preusmeravanjem plaćanja izvršenih putem aplikacije Blockchain.com Wallet i pristupanje kodovima za dvofaktornu autentifikaciju u Googleovoj aplikacija Authenticator.\nNovčanik koji je pod kontrolom napadača imao je 584 dolara do 9. januara, rekli su istraživači.\nMalver izvlači snimljene podatke, i zajedno sa informacijama o sistemu (npr. instalirane aplikacije, model telefona, operater), šalje ih na C2 server. Pored toga, preuzima naredbe sa servera koje mu omogućavaju pokretanje aplikacije Google Authenticator, krađu SMS poruka, deinstalaciju aplikacija, otvaranje određenih linkova i snimanje zvuka i videa ekrana preko WebRTC-a.\nKorisnicima koji otvaraju aplikacije koje cilja malver prikazuje se fišing stranica koja traži njihovo korisničko ime i lozinku. Ova stranica razlikuje se od aplikacije do aplikacije ali je dizajnirana sa namerom da prevari žrtvu da da određene podatke.\nKoje aplikacije cilja ovaj malver ostaje nejasno, ali istraživači su rekli da bi to mogle biti sve one koje rukuju osetljivim podacima, poput aplikacija za e-bankarstvo ili aplikacija za slanje poruka.\n„Android zaštite sprečavaju malver da načini bilo kakvu štetu dok korisnik ne omogući uslugu pristupačnosti“, zaključio je CERT-AGID. „Međutim, kada je omogućena, brana se otvara. U stvari, Android je uvek imao vrlo popustljivu politiku prema programerima aplikacija, prepuštajući odluku krajnjem korisniku da veruje ili ne veruje aplikaciji."


Predsednik Srbije Aleksandar Vučić, maj 2022, Beograd\nPredsednik Srbije Aleksandar Vučić komentarisao je 10. maja novu viziju Evropske unije (EU) o kojoj je dan ranije govorio predsednik Francuske, Emanuel Makron.\nFrancuski predsednik Emanuel Makron (Emmanuel Macron) rekao je 9. maja govoreći pred Evropskim parlamentom u Strazburu da se zalaže za novi tip "političke evropske zajednice" koja bi omogućila zemljama van Evropske unije, uključujući Ukrajinu i Britaniju, da se pridruže "osnovnim evropskim vrednostima".\nVučić je izjavio kako više od mesec dana nije razgovarao sa reizabranim predsednikom Francuske, kao i da se neće mešati u načine odlučivanja unutar EU.\n“Voleo bih da čujem kakav mu je konačni plan da bih mogao da se izjašnjavam”, rekao je Vučić nakon ceremonije zvaničnog otvaranja punionice gazirane vode u istočnoj Srbiji.\nMakron je rekao da će "evropska politička zajednica" biti otvorena za demokratske evropske nacije koje se pridržavaju njenih osnovnih vrednosti u oblastima kao što su politička saradnja, bezbednost, saradnja u energetici, transportu, ulaganje u infrastrukturu ili kretanje ljudi.\n"Pridruživanje njoj ne bi nužno prejudiciralo buduće članstvo u EU", rekao je on.\nSledi javna rasprava o vojnom roku\nOdgovarajući na pitanje o uvođenju vojnog roka, Vučić je rekao kako je javna debata o vraćanju obaveze služenja vojnog roka tek otvorena i da se može desiti da njegov predlog i ne bude usvojen.\n"Tek je otvorena debata, polako, ne žurite sa zaključcima. Možda bude, možda i ne bude, ja sam samo rekao šta ja mislim o tome. Ja sam za, ali videćemo kako će da se odluči. Ima argumenata za i protiv, ali ovo je demokratska država i mora da se razgovara o svemu", rekao je Vučić.\n"Videćemo. A da me pitate te tehničke stvari, pojma nemam. Ama baš pojma nemam", rekao je on.\nMinistar odbrane Nebojša Stefanović rekao je 9. maja kako su Ministarstvo odbrane i Vojska Srbije formirali radne grupe koje vrše analizu svih segmenata koji se tiču postavljenog zadatka i planiranja mogućnosti ponovnog uvođenja redovnog služenja vojnog roka, saopštilo je Ministarstvo odbrane.


„Nije ljubav stvar” odjeknula u Bakuu\nGrandiozna pozornica Kristalne dvorane u Bakuu bila je obasjana crnim, plavičastim i crevnim tonovima, a mnogobrojne kamere „hvatale” lice pevača i muzičara. Na prvoj tonskoj i scenskoj probi održanoj juče u prepodnevnim satima naš predstavnik na 57. Evrosongu Željko Joksimović, zajedno sa Ad hok orkestrom, izveo je pesmu „Nije ljubav stvar” na srpskom jeziku. Baš kao što će učiniti i na početku...\nSvi učesnici doputovali na Evrosong\nBaku je spreman za evrovizijsko takmičenje. Prve delegacije zemalja učesnica stigle su pre nekoliko dana, a od juče je u glavnom gradu Azerbejdžana i naša delegacija predvođena Željkom Joksimovićem. Od pre dva dana počele su prve probe evrovizijskih nastupa delegacije prvih devet zemalja učesnica prvog polufinala koje će biti održano 22. maja na novoj evrovizijskoj sceni Kristalne dvorane. Ova runda...\nNaša delegacija sutra putuje u Baku\nNajpopularnije i najstarije evropsko muzičko takmičenje „Pesma evrovizije” bliži se svom 57. izdanju. U Baku, prestonicu Azerbejdžana, sutra stižu delegacije 42 zemlje – učesnice ali i predstavnici medija, ljubitelji festivala. Prvo polufinale je 22, a drugo 24. maja, dok će finalno veče biti održano 26. maja. Sa beogradskog „Aerodroma Nikola Tesla”, sutra u ranim jutarnjim satima, i naša...\nVežbamo nastup – i biće poseban\nJoš 23 dana su preostala do trenutka kada će naš predstavnik na 57. Pesmi evrovizije, Željko Joksimović, izaći na scenu Kristalne dvorane u Bakuu i, kao prvi takmičar te večeri, otpevati pesmu „Nije ljubav stvar”. Pripreme uveliko teku, a pre nekoliko dana u koncertnoj dvorani Kolarčeve zadužbine snimljena je i simfonijska verzija Joksimovićeve pesme. U aranžmanu Fedora Vrtačnika izveli su je...


Podrška izmeni Zakona o mirnom rešavanju radnih sporova – IDC Serbia\nPodrška izmeni Zakona o mirnom rešavanju radnih sporova\nHome > projekti > Podrška izmeni Zakona o mirnom rešavanju radnih sporova\nMaj 2014 – Decembar 2014\nNaziv projekta: ‘Socijalni partneri zajedno u podršci izmene Zakona o mirnom rešavanju radnih sporova u svetlu izmena radno pravnog zakonodavstva’\nVrednost projekta: 1.100.000,00 RSD\nProjekat „Socijalni partneri zajedno za izmene i dopune Zakona o mirnom rešavanju radnih sporova u svetlu izmena radnopravnog zakonodavsta“, finasiran od strane Solidar Suisse/Swiss Labour Assistance (SLA) – Kancelarija u Srbiji, nastavak je prethodnih dostignuća i doprinosa vidljivosti instituta mirnog rešavanja radnih sporova. Cilj projekta je da doprinese unapređenju poštovanja i primene radnog zakonodavstva u Srbiji sa posebnom pažnjom na institut mirnog rešavanja radnih sporova.\nNa osnovu analize postojećeg stanja i u cilju unapređenja mehanizama alternativnog rešavanja radnih sporova u okviru projekta su ponuđena konkretna rešenja i pravni argumenti za unapređenje Zakona o mirnom rešavanju radnih sporova. Eksperti iz Ujedinjenih granskih sindikata ”Nezavisnost”, Saveza samostalnih sindikata Srbije, Unije poslodavaca Srbije i Inicijativa za razvoj i saradnju u saradnji sa tutorskim timom Beogradske otvorene škole (BOŠ), izradili su i odštampali dokument praktične politike koji sadrži preporuke za izmenu i dopunu Zakona o mirnom rešavanju radnih sporova.\nOrganizovana su četiri okrugla stola na kojima su preporuke predstavljene stručnoj javnosti u Beogradu, Novom Sadu, Nišu i Kragujevcu, a na kojima su predstavnici struke bili u mogućnosti da, dodatnim komentarima, doprinesu dopuni predstavljenih preporuka.\nPo završetku projekta održana je konferencija u Beogradu na kojoj je predstavljen dokument praktične politike sa konačnim preporukama za izmenu i dopunu Zakona o mirnom rešavanju radnih sporova.\nIstrazivanje o mirnom resavanju radnih sporova\nIzazovi i dobrobiti mirnog resavanja radnih sporova u republici srbiji\nProjekat je finansiran od strane Solidar Suisse/Swiss Labour Assistance (SLA)


Hemijsko-tehnološka škola - MINISTAR PROSVETE PRIMIO DELEGACIJU ŠKOLE\nMINISTAR PROSVETE PRIMIO DELEGACIJU ŠKOLE\nPovodom osvajanja prve nagrade Evropske fondacije za obuku u kategoriji razvoja preduzetničkih veština kod učenika - za projekat proizvodnje tečnog sapuna, ministar prosvete, nauke i tehnološkog razvoja Mladen Šarčević primio je u četvrtak, 22. novembra, u svom kabinetu u Beogradu, direktora škole Nikolu Matkovića, pomoćnika direktora Ivana Rančića, koordinatorku praktične nastave Jadranku Vojnić Purčar i učenika Daria Piukovića. Naša škola prva je i jedina škola iz Srbije koja je dobila ovo prestižno priznanje.\n“Ovo što vi radite vrlo je perspektivno! Ovo je važna stvar i za školu i za Srbiju!” – poručio je ministar Šarčević, i dodao da mladi moraju da nauče da više koriste stečeno znanje.\nOn je ukazao i na značaj razvoja preduzetništva, navodeći da je to izuzetno važna tema, pre svega za mlade, posebno u srednjim stručnim školama koje učenicima treba da obezbede znanja koja će im omogućiti da nastave školovanje i steknu praktične veštine zahvaljujući kojima će moći da se zaposle.\nDirektor škole Nikola Matković istakao je da mladi pogrešno misle da je za biznis potrebno mnogo novca i da zanemaruju da je pravi kapital - znanje. Učenik Dario Piuković objasnio je da učenička kompanija „Fleš“ ima sve što i prava kompanija. Piuković je kao direktor proizvodnje zadužen za praćenje tehnološkog postupka proizvodnje tečnog sapuna. Kompanijom rukovodi pet učenika, ali u radu učestvuje celo odeljenje (III-9).\nU razgovoru sa delegacijom škole, ministar je poručio da je potrebno napraviti fleksibilnije modele, odnosno da se kroz formalno obrazovanje omogući dokvalifikacija mladih, jer je puna prekvalifikacija spor proces. On je naveo da je nedavno u Berlinu posetio “Simensov” trening centar i najavio da je u planu da se u Subotici otvori takav centar.


BNV:Zabrinuti zbog nastave na bosanskom jeziku - Sandžak Haber - Sandžačke Internet Novine\nNaslovna Sandžak Novi Pazar BNV:Zabrinuti zbog nastave na bosanskom jeziku\nBNV:Zabrinuti zbog nastave na bosanskom jeziku\nNOVI PAZAR – Bošnjačko nacionalno veće (BNV) u tehničkom mandatu izrazilo je danas zabrinutost zbog mogućnosti da se prekine pravo bošnjačke zajednice u Srbiji na obrazovanje na bosanskom jeziku.\nIz BNV je saopšteno da su nedopustive tvrdnje izrečene na jučerašnjem sastanku sa predstavnicima Ministarstva prosvete o mogućnosti osporavanja prava na to obrazovanje.\n“Pozivamo Ministarstvo prosvete i Vladu Srbije da Bošnjacima omogući nesmetani nastavak ostvarivanja prava na obrazovanje na bosanskom jeziku, u skladu sa njihovim opredeljenjem i pozitivnim zakonskim propisima i međunarodnim standardima. Pozivamo i na urgentno dostavljanje već odobrenih i štampanih obrazaca školske evidencije na bosanskom jeziku, koja je neophodna za uspešan završetak školske godine za učenike prve generacije nastave na ovom jeziku”, navodi se u saopštenju veća.\nU toj organizaciji smatraju da Bošnjaci imaju pravo da područje na kojem u najvećem broju žive nazivaju njegovim tradicionalnim imenom.\n“Osuđujemo konstantno osporavanje upotrebe termina Sandžak, nametanje termina Raška oblast, kao i osporavanje nacionalnog, etničkog i kulturnog identiteta bošnjačkog naroda u sadržajima Istorije, Muzičke i Likovne kulture”, navodi se u saopštenju.\nDodaje se da će o svim problemima u vezi sa ostvarivanjem nacionalnih prava Bošnjaka BNV uputiti posebna pisma predsedniku Srbije Tomislavu Nikoliću, predsedniku Vlade Aleksandru Vučiću, šefu Pregovaračkog tima Srbije sa EU Tanji Misčević, šefu Delegacije EU u Srbiji Majklu Devenportu i šefu Misije OEBS u Srbiji Piteru Burkhardu.\nPrethodni tekst“Biser Bosfora” ponovo otvara vrata\nSledeći tekstRIJALITI KOJI JE ŠOKIRAO SVET: Snimaju žene kako se same porađaju u divljini! / Video


Aviatica na skupštini IATA i Svetskom vazduhoplovnom samitu u Seulu - Aviatica\nAviatica na skupštini IATA i Svetskom vazduhoplovnom samitu u Seulu\nIATA uz redovnu godišnju skupštinu u Seulu organizuje i Svetski vazduhoplovni samit, najvažniji događaj te vrste na svetu.\nMeđunarodno udruženje vazdušnog saobraćaja, IATA, organizuje redovnu godišnju skupštinu u Seulu od 1. do 3. juna 2019.\nUz skupštinu na kojoj se sastaju izvršni direktori svih svetskih aviokompanija koje su članice IATA, održava se i Svetski vazduhoplovni samit (World Air Transport Summit). Kompletan događaj se održava u Kongresno-sajamskom centru COEX u Seulu uz pokroviteljstvo Korean Air-a, CNN-a, Airbus-a, Boeing-a i sponzorstvo mnogih drugih kompanija.\nAviatica i ove godine medijski pokriva ovaj najvažniji vazduhoplovni događaj, na poziv IATA-e i zahvaljujući Korean Air-u, koji je omogućio prevoz našem uredniku Draganu Nikoliću. On će narednih dana izveštavati sa ovog događaja, a sve izveštaje možete pratiti u posebnoj temi na našem sajtu.\nPrvi dan za izveštaje\nVeć tradicionalno, IATA prvog dana organizuje konferencije za medije sa izveštajima iz posebnih regiona. Ove godine izveštaji su počeli od Latinske Amerike, Evrope i Afrike, a nastaviće se drugog dana konferencije kada će biti predstavljen finansijski izveštaj za globalnu avio industriju za 2018. Otvaranje generalne skupštine povereno je generalnom direktoru IATA Aleksandru de Žunijaku, Akbar Al Bakeru, generalnom direktoru Qatar Airways-a i Valteru Čou, generalnom direktoru Korean Air-a.\nFoto: International Air Transport Association (IATA) AGM, 2019\nGlavni program, u okviru Svetskog vazduhoplovnog samita, obuhvata predavanja na temu „Vizija budućnosti: Izazovi i mogućnosti“, a posebno interesanta tema će biti mladi izvršni direktori u avio industriji i njihova vizija budućnosti.\nTrećeg dana konferencije biće organizovana zanimljiva predavanja o uticaju digitalizacije na promenu navika kod putovanja, kapacitetima evropskih aerodroma, borbi protiv trgovine ljudima, i unapređenjima za putnike sa posebnom potrebama.\nPrateće događaje, koktele i prijeme, organizovaće alijanse Oneworld i Sky Team i Boeing, dok će Star Alliance-a, kako je to bila praksa i prethodnih godina, organizovati doručak svog generalnog direktora Džefrija Goha sa novinarima. Organizacija gala prijema je povereno Airbus-u, a zasebnu konferenciju za medije imaće i nacionalna aviokompanija Južne Koreje Korean Air.\n2019AGMIATAKoreaSeoulSeulWorld Air Transport Summit


„Vučić bi večeras mogao da priredi neko iznenađenje“ - Sputnjik Srbija\n20:01 23.03.2018 (osveženo 20:39 23.03.2018) Preuzmite kraći link\nStefanović je gostujući na TV Pink rekao i da očekuje da predsednik Srbije Aleksandar Vučić večeras u Briselu može da priredi neko „iznenađenje“, ali nije precizirao o kakvom je iznenađenju reč.\nOn je rekao da je Haradinajeva izjava da će prvo morati da prouči Sporazum o ZSO, te da zato nije ni pokretao to pitanje, skandalozna poruka koja govori da on nije pročitao Briselski sporazum u celini, jer je čak šest tačaka, koje čine najvažniji deo tog sporazuma, u vezi sa ZSO.\n„Nažalost, ono što je možda važniji problem, a videli smo ponašanje institucija u Prištini koje godinama odbijaju da ono što su potpisale sprovedu u delo, jeste to što Evropa ćuti“ rekao je Stefanović.\nPoražavajuće je to što rade Evropa i svi ljudi uključeni u proces „pod čijom se kapom“ on odvija i koji na tako nešto ne reaguju, ocenio je potpredsednik Vlade.\nDodao je da su pričali da je svaki dan bio pritisak na institucije u Prištini da sporazum o ZSO sprovede, „a onda se to ne dešava“.\nNaveo je da je predsednik Srbije večeras u Briselu i da očekuje težak sastanak i za njega, „ali poznajući ga biće to veoma težak sastanak i za njih“.\n„Siguran sam da će Vučić imati štošta da im kaže i neće ih štedeti ni na koji način. Ono što mogu da kažem je da očekujem da Vučić može da im priredi neko iznenađenje i ne bih isključio mogućnost da mi donesemo odluku o formiranju ZSO samostalno i da nas baš briga šta će bilo ko na to da kaže“, zaključio je Stefanović.\nNebojša Stefanović, Ramuš Haradinaj, Srbija


Zvezda preokretom do ubjedljive pobjede protiv Cedevite - BIGportal.ba\n17:24, 23:15, 16:16, 23:9\nSudije: Tomislav Hordov, Miloš Koljenšić, Igor Dragojević\nHala: “Aleksandar Nikolić”, Beograd\nCedevita Olimpija ostala je na dve pobede, uz isto toliko poraza. Prvi joj je prošlog vikenda naneo FMP u Ljubljani.\nNajzaslužniji za pobedu Crvene zvezde bili su Nikola Kalinić i Luka Mitrović. Kalinić je ostvario dabl-dabl (11p+12sk+4as), uz konstataciju da je imao, ipak, 0/10 za dva, dok je Mitrović ostvario učinak od 13 poena i pet skokova.\nPoenterski ih je ispratio Ostin Holins sa 13 poena, Nikola Ivanović, koji se doduše mučio tokom celog meča imao je 11, ali i po četiri skoka i asistencije. Ognen Kuzmić je ostvario dabl-dabl, sa 10 poena i 11 skokova.\nTim Dejana Radonjića je malo po malo “lomio” Cedevitu, koja je nastavila sa greškama, a čini se da je momenat, kada je postalo jasno da je poraz pred vratima, bila nesportska za Pulena.


Hidroelektrana „Đerdap 1“ — skoro kao nova /video, foto/ - Sputnjik Srbija\nHidroelektrana „Đerdap 1“ — skoro kao nova /video, foto/\n12:16 20.11.2019 (osveženo 14:03 20.11.2019) Preuzmite kraći link\nU HE „Đerdap 1“ pušten je danas u pogon peti agregat, što znači da ta hidroelektrana sada ima pet (od šest) agregata koji su kao novi. Ministar energetike Aleksandar Antić izjavio je tom prilikom da je „Đerdap 1“ najveće blago Srbije i naš najvažniji objekat.\n„Mi smo remontima koju su izvršeni na pet blokova obezbedili da ti agregati imaju novi radni vek za naredne četiri decenije“, rekao je ministar novinarima nakon puštanja u pogon agregata na toj hidroelektrani.\nOn je dodao da je kapitalnim remontom pet agregata obezbeđena dodatna energija za stabilnost energetskog sistema Srbije.\nOn je podsetio da je „Đerdap 1“ pušten u rad 1972. godine i da je tada predstavljao najveći hidroenergetski objekat u Evropi.\nDirektor EPS-a Milorad Grčić izrazio je zadovoljstvo zbog puštanja agregata u rad, ocenivši da sada EPS ima pet hidroagregata koji su kao novi i uvećane snage za 30 megavata po agregatu.\nSastanak ruskog ambasadora Aleksandra Bocan-Harčenka i ministra rudarstva i energetike Aleksandra Antića\n„Ostao je još jedan agregat, kada se on uradi, moći ćemo da kažemo da imamo ’Đerdap 1‘ kao da smo ga tek izgradili“, rekao je on.\nOno što je sada važno, prema njegovim rečima, jeste i kompletan remont HE „Đerdap 2“, koji se nalazi nekoliko desetina kilometara nizvodno, kod Negotina.\nĐerdap 1: Puštanje u rad petog agregata\n„To je HE manjeg proizvodnog kapaciteta, ali koja ima 10 agregata drugačijeg tipa.“\nAmbasador Rusije u Beogradu Aleksandar Bocan-Harčenko ocenio je da današnji događaj pokazuje da revitalizacija ide po planu i da nema nikakvih zastoja.\nPuštanje agregata u pogon je rezultat zajedničkog delovanja stručnjaka kompanije „Silovije mašini“, jedne od najuglednijih i najstručnijih u Rusiji i stručnjaka u Srbiji.\nDirektor EPS-a, ruski ambasador i srpski ministar obilaze Đerdap 1\nOn je naveo da samo zajedničke aktivnosti mogu da dovedu do ovakvih rezultata koji su od značaja ne samo za elektroprivredu Srbije, već i za ekonomiju Srbije i celog regiona.\nOn je na kraju dodao da se puštanje u pogon agregata ostvaruje aktivnim političkim kontaktima srpskih i ruskih vlasti i da pokazuje da se uz političke kontakte i dijalog realizuje dogovoreno.\nNakon puštanja u rad petog agregata, delegacija, na čelu sa ruskim ambasadorom, je položila venac na spomenik srpskim i ruskim vojnicima u Kladovu.\nPolaganje venaca na spomenik srpskim i ruskim vojnicima u Kladovu


Ban Ki Mun traži da se u Bliskoistočni proces uključi i Arapski kvartet\nGeneralni sekretar Ujedinjenih nacija, Ban Ki Mun, predložio je na kraju dvodnevne posete Izraelu i palestinskim teritorijama, da na narednom sastanku takozvanog Bliskoistočnog kvarteta, prisustvuju i ključne arapske države.\nU intervjuu za izraelski dnevnik Harec, Ban Ki Mun je rekao da bi medjunarodni Kvartet bliskoistočnih pregovarača, koji čine Sjedinjene Države, Evropska unija, Rusija i Ujedinjene nacije, mogao da na sledeći sastanak pozove takozvani Arapski kvartet - Saudijsku Arabiju, Egipat, Jordan i Ujedinjene arapske emirate.\nNa konferenciji za novinare sa izraelskim premijerom Ehudom Olmertom, Ban je rekao da je na razgovorima sa izraelskim funkcionerima takodje tražio da ponovo razmisle o odluci o nesaradnji sa novom palestinskom vladom nacionalnog jedinstva.\n”Rekao sam im da bi novoj vladi nacionalnog jedinstva trebalo dati izvesni politički prostor da deluje“.\nIzrael je saopštio da neće priznati novu palestinsku vladu, jer su mnogi njeni ministri iz redova Hamasa, organizacije koja odbija da prizna Izrael. Istovremeno, premijer Olmert je rekao da neće oklevati da učestvuje na bilo kakvom sastanku prossirenog kvarteta, na kojem bi eventualno učestvovale i arapske države. Medjutim, on je istakao da u ovom trenutku ne zna za bilo kakvu novu inicijativu koja bi mogla da dovede do takvog sastanka:\nOlmert je rekao da će, kad su u pitanju Palestinci, održavati kontakte sa palestinskim predsednikom. Mahmudom Abasom i dodao kako se nada da će tekuća diplomatska nastojanja rezultirati pristankom palestinske vlade na uslove medjunarodnog mirovnog plana.\nGeneralni sekretar Ban Ki Mun iz Izraela putuje u Siriju, a zatim u Saudijsku Arabiju gde će učestvovati na samitu Arapske lige u Rijadu. Učesnici samita će, prema očekivanjima, predložiti da se oživi mirovni proces po planu koji je prvi put predložen 2002.godine, a kojim se Izraelu nudi diplomatsko priznavanje od strane arapskih država u zamenu za povlačenje u okvire granica jevrejske države iz 1967. godine.\nIzraelski funkcioneri navode da su voljni da prihvate mnoge aspekte tog plana, ali dodaju kako odbacuju aneks kojim se predvidja pravo palestinskih izbeglica i njihovih potomaka na povratak u njihove domove u Izraelu.


Moon Hooch - Festival uličnih svirača\nMoon Hooch (Njujork/SAD)\nPut od svirke na stanicama podzemne železnice Velike jabuke do prestižne Bilbordove top-liste albuma je podjednako težak, koliko može da bude i lep, ako se pređe na Moon Hooch način. Ovaj otkačeni džez trio iz Bruklina će svoju originalnu i zapaljivu „pećinsku“ muziku predstaviti na otvaranju ovogodišnjeg Festivala uličnih svirača, 1. septembra u petrovaradinskom Podgrađu.\nStvoriti poseban muzički žanr danas, u vreme kada su sve ideje gotovo potrošene, nije lako, ali ne i nemoguće, kada vam je životna filozofija da što više posvećenosti donosi i više rezultata. Tako su i Moon Hooch počeli 2010, još kao studenti Nove škole džeza i savremene muzike u Grinič vilidžu, prvenstveno nastupajući ispred Metropoliten muzeja i u podzemnoj železnici. Trio od početka čine Majk Vilbur na saksofonima viših registara, Venzl Mekgoven koji svira dublje saksofone, sintisajzere i elektroniku i bubnjar Džejms Mašler, a njihova energična muzička matrica podjednako duguje džezu, popu i plesnoj muzici.\nSvestan da je njihova sudbina samo u njihovim rukama, trojac je najpre uveo ozbiljne životne promene, poput meditacije, joge i veganske ishrane, kako bi popravio fokusiranost na bavljenje muzikom i – rezultati su se vrlo brzo pojavili. Već prvim albumom uspeli su da prodru na 9. mesto Bilbordove džez liste, da bi im drugi pribavio definiciju „pećinske“ muzike. Usledio je nastup u popularnom australijskom TV sitkomu Hamish and Andy’s Gap Year, nakon čega je svirka na ulicama otišla u prošlost, a sve ostalo što će uraditi kasnije u – istoriju. Isto se očekuje i od njihovog čisto zvučnog spektakla, koji će prirediti na otvaranju Festivala uličnih svirača.


MANS o imenovanju Mikijelja: Politički kompromisi Vlade i premijera mogu ugroziti potrebne reforme | Aktuelno\nMilovac poručuje da je upravljanje morskim dobrom kao jednim od posebno vrijednih resursa države Crne Gore, posebno osjetljivo na korupciju o čemu svjedoči sve ono što se dešavalo u prostoru u posljednih trideset godina\nImenovanje dosadašnjeg sekretara za investicije Opštine Budva, Mladena Mikijelja za novog direktora Javnog preduzeća za upravljanje morskim dobrom (JP Morsko dobro) pokazuje da je Vlada Crne Gore još jednom dozvolila kompromise između politike i struke koji su do sada uvijek rezultirali štetom po javni interes, piše u saopštenju direktora Istraživačkog centra MANS, Dejan Milovac.\n“Mladen Mikijelj je obavljao funkciju sekretara za investicije u vrijeme dok je kompanija ‘Asfalt-beton gradnja’ od Opštine Budva dobijala milionske tendere za asfaltiranje ulica, a kompanija Marka Carevića ‘Carinvest’ izvodila radove ako prikriveni podizvođač, što je Carević i sam javno priznao”, navodi Milovac.\nKako dodaje, dužnost Mikijelja je bila da priprema investiocione planove i podatke za tendersku dokumentaciju, ali i prati realizaciju ugovora u kojima je Opština Budva investitor.\n“Sa te pozicije Mikiljelj je imao punu infomaciju o tome na koji način je kompanija njegovog opštinskog i partijskog kolege, Carevića, bila uključena u poslove asfaltiranja, iako nije bila zvanični učesnik tendera. U vezi sa tim, Mikijelj je morao biti upoznat i sa činjenicom da je Carević prilikom potpisivanja ugovora sa ‘Asfalt-beton gradnjom’ izjavio da nije u konfliktu interesa, dok je istovremeno mehanizacija njegove kompanije, iz ugovora u ugovor, na terenu odrađivala posao”, ističe.\nNapominje da se mašine Carevića nalaze na gradilištima koja se plaćaju iz opštinske kase, a Mikijelj je imao prilike da uvjeri i tokom brojnih posjeta koje je obavljao zajedno sa predsjednikom opštine Markom Carevićem.\n“Ćutanje na sve te nezakonitosti Mikijelja je kvalifikovalo kao Carevićevog saradnika u tim poslovima, iz razloga koje je trebalo da utvrdi tužilaštvo. Kao što je poznato, tužilaštvo je u jeku prošlogodišnje političke krize odlučio da slučaj ‘Asfalt-betona’ ekspresno otvori i još brže zatvori, ne nalazeći bilo kakvu odgovornost Carevića i Mikijelja za ono što je klasičan primjer konflikta interesa koji je imao za cilj lično bogaćenje na štetu budžeta Opštine Budva”, rekao je Milovac.\nKako kaže, nakon svega toga Vlada Crne Gore sada očekuje da kadar poput Mikijelja uvede redu u korupcijom i bezakonjem razoreno JP Morsko dobro i da ta kadrovska smjena označi raskid sa dosadašnjom praksom koja je postojala u tom javnom preduzeću.\n“Posebno je problematično što je Mikijelj predložen na ovu funkciju od strane novog ministra ekologije, prostornog planiranja i urbanizma, Ratka Mitrovića, koji je po imenovanju obećao više reda i zakona u sektoru prostornog planiranja i upravljanja državnim resursima. Iz Vlade Crne Gore osim same odluke o imenovanju koju je potpisao premijer Zdravko Krivokapić, nema detaljnijih informacija šta je vladu opredjelilo za odluku da je Mikijelj najbolji kadar za tu poziciju, posebno imajući u vidu trenutnu situaciju i korupcionaške afere koje potresaju JP Morsko Dobro. Takav način kadriranja, bilo da se radi o političkom ili klijentilističkom, bio je svojstven tridesetogodišnjoj vladavini prethodnog režima, od koga Vlada Crne Gore i premijer za sada samo na riječima, obećavaju snažan otklon”, piše u saopštenju.\nMilovac poručuje da je upravljanje morskim dobrom kao jednim od posebno vrijednih resursa države Crne Gore, posebno osjetljivo na korupciju o čemu svjedoči sve ono što se dešavalo u prostoru u posljednih trideset godina.\n“Prekid takvog odnosa zahtjeva ozbiljan pristup i ne smije biti uslovljen političkim uticajem ili bilo koji drugim odnosom koji neko može da ima sa Vladom Crne Gore ili samim premijerom. Nažalost, imenovanje Mikijelja na funkciju direktora JP Morsko dobro pokazuje da Vlada Crne Gore i premijer za sada nisu spremni da se odupru političkom uticijau koji za rezultat može imati nastavak pogrešne prakse i značajno usporavanje reformi u ključnim oblastima”, zaključuje direktor MANS-a.\nCRNA GORA Aktuelno - 19.04.2022-11:50\nNevladinu organizaciju MANS, na čijem je čelu duboko kompromitovana, bivša vladina funkcionerka Vanja Ćalović Marković potresaju unutrašnje tenzije i konflikti koji prijete da ozbiljno...\nCRNA GORA Aktuelno - 16.04.2022-13:57\nNačin na koji je porodica policijskog funkcionera Zorana Lazovića sticala imovinu mora biti predmet pažnje nadležnih organa, u prvom redu Agencije za sprječavanje korupcije...


RTS :: Međunarodni dan osoba sa invaliditetom\nDruštvo Međunarodni dan osoba sa invaliditetom\nponedeljak, 03. dec 2012, 13:06 -> 14:28\nU Srbiji živi više od 700.000 osoba sa invaliditetom, a čak 70 odsto njih je siromašno. Veći problem od fizičkih barijera je svest građana i nedovoljna briga lokalnih samouprava za takve sugrađane, poručuje potpredsednica Nacionalne organizacije osoba sa invaliditetom Svetlana Vlahović na Svetski dan osoba sa invaliditeom.\nU svetu se obeležava Međunarodni dan osoba sa invaliditetom. Prema procenama Svetske zdravstvene organizacije invalidna lica čine 10 odsto stanovništva. U Srbiji živi više od 700.000 osoba sa invaliditetom, a više od 70 odsto njih je siromašno.\nPotpredsednica Nacionalne organizacije osoba sa invaliditetom Svetlanom Vlahović rekla je gostujuću u Dnevniku RTS-a da su fizičke barijere uvek neka vrsta diskriminacije i prepreka za ostvarivanje punih prava svih građana Srbije.\nVlahovićeva, međutim, kaže da je mnogo veći problem svest građana i predstavnika lokalnih zajednica koji često ne podržavaju dovoljno osobe sa invaliditetom i njihove organizacije.\nKada je reč o regulativi, potpredsednica Nacionalne organizacije osoba sa invaliditetom kaže da je ona unapređena i sinhronizovana sa evropskim zakonodavstvom, ali da se u praksi propisi nedovoljno primenjuju.\nPomenute barijere doprinele su siromaštvu osoba sa invaliditetom. "Oni su višestruko ugroženi. Nedostupnost obrazovnih institucija u prethodnim decenijama je onemogućila njihovo obrazovanje i zastarela su zanimanja kojima mogu da se bave, a takođe njihov broj je ograničen", objašnjava Vlahovićeva.\nOna dodaje da treba popraviti sadržaj obrazovnog programa i profile stručnosti prilagoditi zahtevima savremenog tržišta.\n"Siromaštvo je i posledica dodatne materijalne opterećenosti porodice koja ima člana sa invaliditetom", kaže Svetlana Vlahović i precizira da takve porodice uvek imaju dodatne troškove oko rehabilitacije, nege, lekova i pristupačnosti.\n"Svako uklanjanje tih barijera i podsticanje zapošljavanja i samozapošljavanja osoba sa invaliditetom i članova njihovih porodica bi u mnogome doprinelo smanjenju siromaštva", ističe Vlahovićeva.\nPoložaj porodica dece sa invaliditeom je država u velikoj meri unapredila novim Zakonom o socijalnoj zaštiti kroz razvoj socijalnih usluga podrške, što je nephodno kako bi se dete zadržalo u prirodnom okruženju i kako bi roditelji mogli da obavljaju svoju profesionalnu ulogu da bi održali egzistenciju, ocenjuje potpredsednica Nacionalne organizacije osoba sa invaliditetom.\nVlahovićeva, ipak, ističe da su materijalna davanja još uvek nedovoljna.\n"Treba kroz set drugih zakona izmeniti i dopuniti povećanu materijalnu podršku porodici", zaključuje Vlahovićeva.


NA UNIVERZITETU U ISTOČNOM SARAJEVU PREDSTAVLJANJE RUSKIH FAKULTETA\nRukovodstvo Univerziteta u Istočnom Sarajevu ugostiće danas predstavnike univerziteta iz Rusije, koji će na fakultetima u Istočnom Sarajevu i Palama održati prezentacije univerziteta, predavanja i seminare.\nOvaj događaj, koji je juče upriličen i na Univerzitetu u Sarajevu, ima za cilj popularizaciju ruskog obrazovanja i poziv na školovanje stranih državljana u Rusiju, kao i povezivanje nastavnog osoblja istih ili srodnih oblasti u cilju proširenja i razmjene znanja i iskustva, saopšteno je sa Univerziteta u Istočnom Sarajevu.\nGosti iz Rusije predstaviće Moskovski državni tehnički univerzitet Bauman, Nacionalni istraživački univerzitet - Viša škola ekonomije, Sanktpeterburški državni univerzitet, Moskovski državni - psihološko pedagoški univerzitet.\nPrezentaciju će imati i Moskovski politehnički univerzitet, Nacionalni istraživački tehnološki univerzitet MISIS, Državni pedagoški univerzitet "Lav Tolstoj", Moskovski državni univerzitet prehrambene industrije, Finansijski univerzitet Vlade Ruske Federacije i Ruska muzička akademija "Gnjesini".\nTokom posjete biće potpisan sporazum o saradnji sa Ruskom muzičkom akademijom "Gnjesini", te održana izložba ruskog visokog obrazovanja uz učešće vodećih naučnika iz Rusije.\nGosti iz Rusije dolaze posredstvom Instituta za pitanje edukativne politike "Eureka", uz koordinaciju Ambasade Rusije u BiH čiji će i predstavnici biti prisutni na ovom događaju.\nRukovodstvo Univerziteta u Istočnom Sarajevu ugostiće predstavnike univerziteta iz Rusije u 9.30 časova u amfiteatru Muzičke akademije, 15 minuta kasnije planirano je snimanje kadrova, dok će izjave za medije biti u 10.00 časova.


Ministar Osmanović se susreo s Joostom Korteom\nFederalni ministar raseljenih osoba i izbjeglica Adil Osmanović razgovarao je danas u Sarajevu sa zamjenikom generalnog direktora Evropske komisije za proširenje Joostom Korteom o provedbi Regionalnog stambenog programa čija realizacija je započela u januaru ove godine. Cilj programa je da osigura trajno stambeno rješenje za 74.000 osoba ili 27 hiljada domaćinstava u četiri države regije: Bosni i Hercegovini, Crnoj Gori, Srbiji i Hrvatskoj.\nU Bosni i Hercegovini bi tokom pet godina njegove provedbe trebalo biti osigurano stambeno rješenje za 5.400 porodica. Dio sredstava za realizaciju ovih ciljeva prikupljen je tokom Sarajevske donatorske konferencije u aprilu 2012. godine u iznosu od 264 miliona eura, od čega je najveći dio od 234 miliona eura donirala Evropska unija.\nOcjenjujući veoma pozitivnim dosadašnji angažman Federalnog ministarstva raseljenih osoba i izbjeglica, Joost Korte je iznio stav svih donatora i Upravnog odbora za provedbu Regionalnog stambenog programa s nedavnog sastanka u Parizu da se u 2014. godini mora početi s konkretnom provedbom na terenu.\n- Svi donatori očekuju da sljedeće godine počne izgradnja kuća, što će značiti i više novca za stambeno zbrinjavanje. Ukoliko se to dogodi, moguće je da 2015. godine bude organizirana i nova donatorska konferencija za ove svrhe - rekao je Joost.\nGovoreći o onome što je urađeno u Federaciji BiH, ministar Osmanović je naglasio da je Vlada Federacije BiH opredijeljena za ovaj program i da resorno ministarstvo može odgovoriti zadacima iz njegove provedbe.\n- U toku je je javni poziv koji će trajati do kraja ove godine, a na koji se već prijavilo oko 5.000 porodica. PIC je već odobrio lista od 50 interno raseljenih koji su izabrani nakon usaglašavanja kriterija sa OHR-om, UNHCR-om i OSCE-om. Očekuje se da ta lista, u prvoj fazi provedbe, bude usaglašena u Srbiji i Hrvatskoj, nakon čega bi uslijedila konkretna realizacija - naglasio je ministar Osmanović.\nFederalno ministarstvo će, osim ovog programa, naredne godine u povratak izbjeglih i raseljenih uložiti oko 25 miliona konvertibilnih maraka budžetskih sredstava Vlade Federacije BiH, te provoditi projekat OPEC-a i Saudijskog razvojnog fonda, s ciljem održivog povratka ljudi u mjesta prijeratnog življenja.


ANEM :: Ciljevi / Misija / Vizija ANEMa\nHome / O ANEMu / Ciljevi / Misija / Vizija ANEMa\nAsocijacija Nezavisnih Elektronskih Medija (ANEM) je je nevladino i neprofitno udruženje, osnovano na neodređeno vreme radi ostvarivanja ciljeva u oblasti razvoja i unapređenja slobode mišljenja i izražavanja, slobode, profesionalizma i nezavisnosti javnih glasila, a posebno elektronskih medija, u skladu sa najvišim međunarodno priznatim normama, principima i standardima u ovoj oblasti. ANEM-ovu mrežu čini preko 100 radio i TV stanica (lokalnih, regionalnih i RTV B92 i Prva TV sa nacionalnom pokrivenošću) i on-lajn medija širom Srbije. Članovi Udruženja su privredna društva - osnivači nezavisnih elektronskih javnih glasila.\nOd osnivanja, ANEM-ova misija bila je zaštita nezavisnih medija od političkih i drugih pritisaka; jačanje pozicije profesionalnih elektronskih medija kroz umrežavanje; doprinos uspostavljanju politički nezavisnog pravnog okvira i funkcionalnog ekonomskog okruženja za razvoj elektronskih medija; doprinos razvoju i unapređenju profesionalnih i tehničkih standarda u medijskoj sferi, kako bi mediji odgovorili na potrebe publike i služili javnom interesu. Vizija ANEM-a bila je da doprinese donošenju i adekvatnoj primeni medijskih zakona, da upozna medije sa najvišim profesionalnim novinarskim i tehničkim standardima, da pomogne stanicama da postanu profitabilne i ekonomski nezavisne, a da pri tom ne naruše princip slobode izražavanja i da unapredi saradnju sa asocijacijama i medijima u regionu i šire.\nOslanjajući se na prethodnu misiju i viziju, ANEM je, usvajanjem nove trogodišnje Strategije 2013. godine, osavremenio i na nov način utvrdio svoju misiju i viziju. MISIJA ANEM-a je da svojim aktivnostima stvori uslove za ostvarivanje uloge medija u demokratizaciji društva, kao i da kreira povoljno okruženje za razvoj medijskog sektora, naročito javnim zalaganjem u oblasti reformi medijskog regulatornog okvira i kreiranja medijske javne politike. VIZIJA ANEM-a je reformisan i funkcionalan medijski sistem u kome mediji ispunjavaju svoju društvenu ulogu i koji omogućava ostvarivanje slobode izražavanja u skladu sa evropskim i međunarodnim standardima.\nOpšti ciljevi Asocijacije, u skladu sa Strategijom ANEM-a, uključuju unapređenje medijskog regulatornog okvira, obezbeđivanje stabilne i reformisane medijske sfere, osiguranje održivosti elektronskih medija kroz izgradnju povoljnog medijskog okruženja koje omogućava razvoj medija. Za postizanje ovih ciljeva, ANEM je godinama unazad razvijao različite metode javnog zalaganja. Danas, Asocijacija teži da nastavi sa korišćenjem ovih metoda u cilju zaštite interesa svojih članova, ali i drugih medija i celokupnog medijskog sektora u Srbiji.\nStvaranje povoljnog regulatornog okvira za funkcionisanje elektronskih medija u zemlji\nRazvoj i unapređenje medijske politike i zakonodavstva\nStvaranje povoljnih ekonomskih uslova i okruženja za razvoj medija\nJačanje uloge medija u demokratizaciji društva\nZaštita nezavisnih medija od političkih i drugih pritisaka\nDoprinos ostvarenju najviših profesionalnih i tehničkih standarda u medijskom sferi\nAfirmisanje slobodnog, nezavisnog i profesionalnog rada svih elektronskih medija\nUključivanje u savremene svetske tokove medijske industrije\nUnapređenje saradnje medija sa organizacijama civilnog društa\nPovezivanje sa medijskim organizacijama u zemlji i inostranstvu\nJavno zalaganje u oblasti kreiranja javne politike i reformi medijskog regulatornog okvira\nJavno zalaganje za stvaranje optimalnih uslova na medijskom tržištu i povoljnog medijskog okruženja za razvoj medija\nJavno reagovanje i zaštita u slučaju kršenja slobode medija i slobode izražavanja\nZastupanje interesa članova pred nadležnim organima\nObezbeđivanje pravne pomoći članovima ANEM-a\nDoprinos programskom sadržaju članova, kroz obezbeđivanje kvalitetne besplatne programske produkcije\nUnapređivanje poslovne i tehničke saradnje članova\nRazvijanje saradnje sa partnerima iz medijskog sektora, nevladinog sektora i drugim stakeholderima zainteresovanim za razvoj medija, kao i sa medijskim organizacijama sličnih opredeljenja iz inostranstva


Rukometaši BiH krajem decembra na turniru u Švicarskoj - Klix.ba\nMuška rukometna reprezentacija Bosne i Hercegovine u sklopu priprema za nastup u kvalifikacijama za Evropsko prvenstvu 2008. godine u Norveškoj krajem decembra učestvovat će na jakom međunarodnom turniru u Švicarskoj.\nDvodnevni turnir bit će održan u Winterthuru, 28. i 29. decembra u okviru kojeg će će najbolji rukometaši BiH odigrati četiri susreta.\nIzabranici selektora Halida Demirovića dnevno će igrati po dvije utamice po izmijenjenim pravilima prema kojim će se poluvremena igrati po 20 minuta.\nPrvog dana turnira, 28. decembra, rukometaši BiH igrat će susrete protiv domaće selekcije Švicarske (18.15 sati), a zatim protiv Japana (21.15).\nNarednog dana, 29. decembra, na programu su utakmice s Kuvajtom (16.30), te na kraju s Tunisom (19.30).\nReprezentacija BiH okupit će se 26. decembra u Visokom, koje će biti domaćin oba naša susreta kvalifikacija protiv selekcija Belgije (14. januara) i Švedske (19.januara). Utakmice u gostima rukometaši BiH igrat će 12. januara u Haseletu protiv Belgije, te 21. januara u Orebru protiv Švedske.\nPobjednik grupe izborit će nastup u dodatnim kvalifikacijama - baražu.


Volvo kao preventivnu mjeru povlači gotovo 2,1 miliona automobila širom svijeta | TRT Bosanski\nVolvo kao preventivn...\nVolvo Cars je u srijedu objavio da povlači gotovo 2,1 miliona vozila širom svijeta kao preventivnu mjeru nakon što je otkriveno da čelična žica spojena na prednje sigurnosne pojaseve može oslabiti, prenosi Anadolu Agency (AA).\nPrednji sigurnosni pojasevi su pričvršćeni u automobilu putem čeličnog kabla, objasnio je portparol vlade Stefan Elfstrom za švedski javni radio.\n“Vidjeli smo da je ova žica podložna habanju pod posebnim uslovima, što smanjuje zaštitu sigurnosnog pojasa“, istakao je Elfstrom dodavši da se radi o veoma rijetkom problemu.\nVolvo je saopćio da je opoziv, koji je najveći u historiji kompanije, “preventivni sigurnosni opoziv kako bi se izbjegle buduće komplikacije“.\nŠvedski proizvođač automobila naveo je da su opozvani modeli Volvo S60, S60L, S60CC, V60, V60CC, XC60, V70, XC70, S80 i S80L proizvedeni u periodu između 2006. i 2019. godine.\nIz kompanije su istakli da do sada nije bilo izvještaja o povredama ili nezgodama povezanim s oštećenjem. Volvo Cars je u većinskom vlasništvu kineske kompanije Zhejiang Geely Holding Group od 2010. godine.


Božidar Đelić: Zbog naftne mafije nema totalne liberalizacije\nNIS pod lupom Poreske uprave\nBEOGRAD (Beta) - Ministar finansija Srbije Božidar Đelić izjavio je juče da je sektor naftne industrije u proteklom periodu bio "duboko mafijaški sektor" i dodao da zbog toga u naredne dve godine ne treba očekivati totalnu liberalizaciju u tom sektoru.\n"Vaš sektor je u proteklom periodu bio duboko mafijaški i najtruliji sektor u ovoj ekonomiji", kazao je Đelić na seminaru pod nazivom "Profesionalne usluge i restrukturisanje privrede i preduzeća", koji je organizovala Jugoslovenska asocijacija za naftu i gas.\nPrema njegovim rečima, putem provizija koje su se u proteklom periodu naplaćivale za uvoz gasa ili od šverca nafte, ostvarivale su se šest do sedam puta veće zarade za mafiju nego od šverca cigareta. "To je razlog zbog čega kompletna liberalizacija u oblasti nafte ne dolazi u obzir", kazao je on i dodao da će "rat protiv mafije" u domenu nafte koji je Vlada Srbije započela u protekle dve i po godine biti nastavljen.\nNema boga- švercuje se\n"Znamo da u ovom momentu ako dođe jedna cisterna naftnih derivata na našu granicu, nema boga...zarada na švercu je tolika i tolika, a mi na žalost u ovom momentu niti osećamo da imamo kontrolu, ni ljude, ni službe da bi mogli da omogućimo slobodan uvoz i tranzit derivata", dodao je srpski ministar finansija.\nĐelić je upitao "gde je smisao profesionalnog bavljenja u ovoj industriji kada se 90 odsto supstance obavlja van legalnih tokova" i dodao da NIS u poslednjih deset godina nije imao ni minimalna sredstva za remont, da bi tek prošle godine pokazao pozitivne poslovne rezultate.\nOn je ocenio da će nova Uredba o uvozu i prometu naftom, koja će početi da se primenjuje od 1. maja ove godine, omogućiti "uspostavljanje žešće konkurencije u oblasti prerade nafte".\n"Uredba će nam omogućiti da vidimo šta kažu oni koji rade sa NIS-om", kazao je Đelić i naveo da zbog "nekonkurentnosti" NIS-a trošak u budžetu iznosi godišnje od 20 do 30 milijardi dinara. On je poručio NIS-u da u "mesecima koji dolaze, očekuje izuzetnu pažnju od strane Poreske uprave i Vlade" i istakao da će Vlada Srbije "vrlo pažljivo pratiti da NIS ne favorizuje svoj uvoz sirove nafte u odnosu na druge" učesnike na tržištu nafte.\nĐelić je kazao da je "sigurno" da NIS ove godine neće biti\nprivatizovan, za razliku od "Beopetrola".\nSporazumi o slobodnoj trgovini tek nakon harmonizacije\nSCG još bez dogovora o fiskalnom agentu\nDrastične razlike u cenama peronskih karata u Srbiji\nUgovor EI Niš i italijanskog " Olivetija"\nBranko Pavlović: Zbog akciza manjak od 65 miliona evra\nRadnici "Hidrotehnike" neće odustati od kupovine\nPredrag Jovanović, direktor Uprave za javne nabavke: Tenderi za sve nabavke\nU ponedeljak otvaranje ponuda za "Putnik"


- Resavska pećina kao spomenik prirodnog nasleđa ima veliki zanačaj i meni je izuzetno zadovoljstvo, što mogu da prisustvujem jednom ovako retkom jubileju, našeg turizma - rekao je Petković.\n- Nadam se da ćemo u narednom periodu doprineti širenju ovog objekta, kako bi se priroda ispred pećine očuvala a posetioci komforno i bezbedno osećali - rekao je Petković.\nBeliji je istakao da će Ministarstvo prirodnih resursa, rudarstva i prostornog\nplaniranja nastaviti izgardnju i usvaršavanje sistema zaštite prirode i prirdonih dobara koji je utemeljen u prethodnim godinama.\n- Njenim aktiviranjem zaustavljeno je iseljavanje stanovništva sa ovog prostora, mnogi su ovde našli zapošlenje, obezbedili prihod sebi i svojoj porodici - rekao je Alempijević.\nNa svečanosti, direktor JP Resavska pećina Gordana Milošević, uručila je plakete i zahvalnice svima koji su doprineli razvoju pećine od njenog otvaranja do sada.


Za zapošljavanje na određeno vrijeme u Sudu BiH 105.000 KM iz tekuće rezerve\nNaslovnica U žiži Za zapošljavanje na određeno vrijeme u Sudu BiH 105.000 KM iz tekuće...\nSud BiH: Nedostatak kadra rješava se zapošljavanjem na određeno\nMnogim pravosudnim institucijama u našoj zemlji nedostaje sudija, tužilaca i stručnih saradnika, a i kada budžeti budu usvojeni, uglavnom nema dovoljno sredstava za zapošljavanja na neodređeno\nVijeće ministara BiH odobrilo je Sudu BiH iznos od 105.000 KM iz tekuće budžetske rezerve. Kako je navedeno u obrazloženju odluke, ovaj novac bit će iskorišten za zapošljavanja na određeno vrijeme četiri izvršioca u toj pravosudnoj instituciji.\nI to za zaposlenje tri stručna saradnika u Pravnom odjeljenju te za jednog saradnika pripremnog postupka u Sekretarijatu Upravnog odjeljenja. Sredstva će biti iskorištena u periodu od 1. aprila do 31. decembra ove godine.\nInače, zakon o budžetu institucija BiH i međunarodnih obaveza naše zemlje za ovu godinu još nije usvojen te ovakve odluke Vijeće ministara BiH donosi na osnovu Zakona o finansiranju institucija BiH i odluke o privremenom finansiranju koja je na snazi do kraja juna.\nMnogim pravosudnim institucijama u našoj zemlji nedostaje sudija, tužilaca i stručnih saradnika, a istovremeno i kada budžeti za te institucije budu usvojeni, uglavnom nema dovoljno sredstava za nova zapošljavanja na neodređeno vrijeme, zbog čega se pribjegava zapošljavanjima na određeni rok.\nPrethodni članakJelena Karleuša poslala poruku i molbu bh. fudbaleru, ali on to nije ni pogledao\nSljedeći članakSkoro cijela Hrvatska na nogama: Šešelj na svoj način odgovorio Kolindi na njene prozivke: Draga Kolindice, opet ću ja tebe (FOTO)


Jedna od najvećih svetskih kompanija kapitalnih dobara postigla je dogovor o višegodišnjoj saradnji sa IBM-om za implementaciju blokčein tehnologije.\nJedna od najvećih svetskih kompanija kapitalnih dobara postigla je dogovor o višegodišnjoj saradnji sa IBM-om za implementaciju blokčein tehnologije, potvrđeno je u saopštenju za medije 26. jula.\nCNH Industrial, koji poseduje dvanaest međunarodnih brendova, uklkjučujući Iveco i Case IH, nastoji da poboljša čitav niz internih procesa kao deo “provere i optimizacije svojih globalnih aktivnosti”.\n“Područja koja će biti direktno poboljšana uključuju lanac snabdevanja i upravljanje zalihama delova i usluga kompanije, što će pružiti još bolju uslugu svojim klijentima”, navodi se u saopštenju.\nIako su detalji o implementaciji i dalje ograničeni, CNH će iskoristiti IBM blokčein, platformu zasnovanu na hajperledžer tehnologiji, isporučenoj preko IBM Cloud-a koji je već implementiran u raznim industrijama ove godine.\n“Ovaj sporazum označava pomak u poslovanju ka obimnoj Cloud implementaciji koja se oslanja na IBM-ovu Cloud Private platformu, dok nastavlja da radi sa IBM-ovim centrima podataka i CNH-ovom IT infrastrukturom”, dodaju iz kompanije.\nUnapređenje lanca snabdevanja je oblast kojoj se trenutno pridaje velika pažnja od strane različitih “igrača”, a blokčein ima ključnu ulogu u smanjenju troškova, unapređenju tajminga i povećanju sigurnosti. U januaru je IBM objavio da će pokrenuti kompaniju koja se bavi lancima snabdevanja zasnovanih na blokčeinu u saradnji sa danskim logističkim gigantom Maersk.


Predstavnici Beograda i Prištine sastali se u Briselu 200 puta, potpisali 44 sporazuma | Novinska agencija Beta\nDačić protiv uslovljavanja dijaloga prisustvom SAD\n12:40 - ScenaSudska istraga zbog kontroverznih ruskih slika u Belgiji\n11:40 - EkonomijaHladno vreme ugrozilo koštičavo voće u centralnoj Srbiji i Vojvodini\n11:50 - VestiJužnokorejski pop pevači nastupiće u Severnoj Koreji\n11:35 - VestiNorveška ministarka podnela ostavku posle objave na Fejsbuku\n11:15 - VestiKostreš: Neka preletači vrate mandate pa onda menjaju stranke\n11:15 - VestiVlada dala 90 miliona dinara Beogradu zbog smanjenih prihoda\n10:50 - VestiIstraga o radu Kembridž analitike i Fejsbuka\n09:05 - VestiJapan obeležio 23 godine od napada sarinom u tokijskom metrou\n10:30 - VestiSarkozi priveden na saslušanje\n10:30 - VestiMoskva očekuje proterane diplomate\n10:10 - SportJokić dao 34 poena uz 15 skokova u porazu Denvera (VIDEO)\n10:05 - ZanimljivostiNa današnji dan 20. mart\n10:10 - VestiSelaković: Nije bilo tajnih sastanaka Vučića sa Tačijem\n07:25 - VestiNaslovne strane za utorak, 20. mart 2018. godine\n08:15 - VestiSi: Samo socijalizam može spasiti Kinu\nPOLITIKA-KOSOVO | 13.10.2017 13:10 > 13.10 13:18\nPredstavnici Beograda i Prištine sastali se u Briselu 200 puta, potpisali 44 sporazuma\nPredstavnici Beograda i Prištine sastali su se u Briselu više od 200 puta da bi razgovarali o normalizaciji odnosa i potpisali su 44 tehnička sporazuma, koji nisu potpuno sprovedeni, te žitelji Kosova nisu zadovoljni, a jedan od većih problema je povratak raseljenih.\nTo je danas ocenjeno u debati "Dijalog Beograd-Priština: Od normalizacije do normalnog" na Beogradskom bezbednosnom forumu.\nDirektor Kancelarije Vlade Srbije za Kosovo i Metohiju Marko Djurić je rekao da veruje da su odnosi Beograda i Prištine 2017. godine bolji nego 2016. i da za njega normalizacija znači bolja ekonomija i smanjivanje nezaposlenosti na Kosovu.\n"Spremni smo da radimo na tome s Prištinom, spremni smo da uklonimo prepreke u razmeni robe i usluga", rekao je Djurić i dodao da je veliki problem to što godinama "niko nije pitao Srbe i Albance koji žive na Kosovu šta oni žele".\nOn je ocenio da su jedni i drugi nezadovoljni, jer bi srpska strana da Kosovo bude deo Srbije, a albanska da bude nezavisno i izrazio bojazan da se "želja Prištine ne završi nezavisnošću".\nDjurić je negodovao što se kroz Poglavlje 35 pregovora EU-Srbija, koje se odnosi na normalizaciju odnosa Beograda s Prištinom, Beogradu meri sve, dok Kosovu vizna liberalizacija nije uslovljena dijalogom u Briselu.\nIzvršni direktor Kosovskog instituta za mir Ramadan Ilazi rekao je da dijalog Beograda i Prištine mora da bude transparentniji i da mora da se postigne održivost dogovora u Briselu.\n"Polako zaboravljamo zašto je ovaj dijalog počeo da ljudima obezbedi normalniji život", rekao je Ilazi.\nOn je kazao da za Albance most na Ibru u Kosovskoj Mitrovici simbol podele i podsećanje na neiskorištene potencijale briselskog dijaloga, dok je Djurić rekao da taj most za Srbe simbol straha, jer su odatle dolazili etnički motivisani napadi.\nDjurić je rekao da se ne može govoriti o normalizaciji kada pre svega u Prištini nema povratka Srba.\nZamenik premijera Kosova i predstavnik Srpske liste Dalibor Jevtić rekao je da je mnogo problema za povratak raseljenih.\n"Bogdan Mitrović je uhapšen kada je hteo da jedan dan provede u svojoj kući. To šalje lošu poruku onima koji žele da se vrate", rekao je Jevtić i dodao da su za 17 albanskih porodica obezbedjeni stanovi u koje mogu da se vrate u severnom delu Kosova.\nOn je rekao da, ako ne budu rešeni slučajevi "okupiranih poseda", neće biti normalnosti i dodao da će Srpska lista zahtevati promenu Zakona o vlasništvu.\nPoslanik Demokratskog saveza Kosova Arben Gaši rekao je da političari moraju da ljudima predoče realnost, da kosovski Albanci moraju da prestanu da gledaju Srbe kao neprijatelje, a da Srbija iz Ustava mora da izbaci preambulu u kojoj se kaže da je Kosovo deo Srbije.\n"Poenta je kako da imamo bolje odnose kao dve susedne države, kako da radimo na ekonomiji", rekao je Gaši.\nOn je dodao da je neophodno da političari promene rečnik i ponašanje i da nije "normalna" situacija da se srpska i albanska strana nešto dogovore u Briselu, a onda predsednici Srbije i Kosova Aleksandar Vučić i Hašim Tači svaki svojim medijima kažu "mi smo pobedili".\nGaši je kazao i da Srpska lista treba da predstavlja kosovske Srbe, a ne Vladu Srbije.\nPoslanica Demokratske stranke Gordana Čomić rekla je da sa obe strane dolazi do nerazumevanja i očekivanja da će "neko čudo doći", da će "sav posao biti rešen", ali je potrebno da i Srbi i Albanci shvate da niko ne može da reši problem umesto njih.\n"Pre sedam godina bilo je nezamislivo da albanski predstavnici s Kosova dolaze u Beograd, pre 18 godina bilo je nezamislivo da će Srbi i Albanci ikada više razgovarati, a vidite nas danas", rekla je Čomić.\nNaslovne strane za utorak, 20. mart 2018. godine\nSarkozi priveden na saslušanje\nIstraga o radu Kembridž analitike i Fejsbuka\nJužnokorejski pop pevači nastupiće u Severnoj Koreji\nKostreš: Neka preletači vrate mandate pa onda menjaju stranke\nVlada dala 90 miliona dinara Beogradu zbog smanjenih prihoda\nJapan obeležio 23 godine od napada sarinom u tokijskom metrou\nČanak: Mogući nemiri na severu Kosova i u Beogradu koji će ići u prilog Putinu\nDačić: Ne postoji ucena koja može da natera Srbiju da prizna Kosovo\nVučić: Prihvatamo kompromis o Kosovu, ne i poniženje. Mičel: Kosovo ima pravo na bezbednosne snage


Drugi stečaj „Elida“ - juGmedia\nGADŽIN HAN – Dve godine od pokretanja prvog stečajnog postupka, preduzeće „Elid“ iz Donjeg Dušnika ponovo je u stečaju. Prvi stečaj ove firme pokrenut je januara 2012. godine, a drugi krajem prošle godine.\nReorganizacija ove firme započeta sredinom 2012. godine morala je da bude obustavljena zbog blokade računa zbog poreskog duga.\nDirektor „Elida“ Slavoljub Jovanović kaže da je novi stečaj bio jedini izlaz za ovu firmu u kojoj radi 80-tak radnika i u kojoj se proizvodi elektroproizvodi poput prekidača, utikača i gajtana.\n„Nakon što je Ministarstvo finansija uvelo takozvanu „nultu toleranciju“ za plaćenja poreza, Poreska uprava nam je blokirala račun zbog duga od 155 miliona dinara..Učinili su to mimo Privrednog suda i plana reorganizacije“, ističe Jovanović.\nOn naglašava da se „Elid“ žalio Poreskoj upravi zbog ove odluke, ali bezuspešno.\n„Nije nam preostalo ništa drugo nego da u dogovoru sa poveriocima ponovo pokrenemo stečaj“, objasnio je Jovanović.\nOn kaže da je, uprkos stečaju, „Elid“ nastavio da radi kao i u vreme dok je bio u reorganizaciji.\n„Redovno isplaćujemo minimalne zarade zaposlenima, ali i obaveze prema dobavljačima i državi. Za tekuće obaveze čak smo i u pretplati prema Poreskoj upravi“, dodao je Jovanović.\nPrema njegovim rečima „Elidu“ sada ne preostaje ništa drugo osim da očekuje da će se naći investitor koji će kupiti ovu fabriku i nastaviti da radi.\n„Elid“ je 70-tih i 80-tih godina prošlog veka bio jedna od najuspešnijih firmi na jugoistoku zemlje sa oko 400 radnika. Nakon prodaje firme 2004. godine, biznismenu Jovici Stefanoviću Niniju, poslovanje je krenulo silaznom putanju, da bi 2011. godine proizvodnja bila potpuno obustavljena. Stefanović je ostavio bez posla više od 300 radnika, a zaposleni koji su ostali rade moraju da vrate čak 600 miliona dugova koje im je bivši gazda ostavio.\nSećanje na jednog od najumnijih Leskovčana\nKolonija „Na krilima mašte” izrodila davedesetak akademskih slikara\nLESKOVAC – Dvadesetak od 700 učesnika dečje likovne kolonije „Na krilima mašte“ na Vlasini završilo je fakultete i ima zvanje akademskih slikara.…\nZašto se uzbunjivači plaše da prijave korupciju?\nLESKOVAC - Zakon o zaštiti uzbunjivača koji predviđa njihovu sudsku zaštitu stupio je na snagu još 5. juna ove godine, a leskovački sudovi su bukvalno…\nParaglajderi na nebu imali bliski susret sa avionom\nSvetski kup u paraglajdingu koji će sutra biti zvanično otvoren u Nišu već je u tom gradu okupio veliki broj takmičara, a dvojica od njih su prilikom…


Makenzi: Bombardovanje SRJ i priznanje Kosova bila ludost\nU intervjuu za "Politiku", on ponavlja svoje stavove, zbog kojih je bio često kritikovan i u svojoj zemlji i, pre svega u BiH, da u Srebrenici nije bio počinjen genocid, već ratni zločin, da je oslobađanje u Hagu ratnog komandanta bošnjačkih snaga u Srebrenici Nasera Orića sramotno, a bombardovanje Srbije 1999. i priznanje Kosova velika greška, "ludost".\nMakenzi je bio komandant sektora Unprofora u Sarajevu od 1992. do juna 1993. kada su vlasti u Sarajevu zatražile da bude smenjen.\n"Očekivali su da ću se slagati s njima po svim pitanjima... Kako je moj mandat podrazumevao da budem nepristrastan i objektivan, bili su veoma uznemireni mojim komentarima na pojedine probleme", kaže Makenzi.\nKanadski general, koji je posle odlaska u penziju nakon povratka iz Sarajeva jedno vreme, 1997, bio i zamenik premijera Kanade, protivio se NATO bombardovanju Srbije i kritikovao svoju vladu zbog priznanja jednostrano proglašene nezavisnosti Kosova.\n"Istina će uvek uznemiravati one koji imaju drukčije mišljenje. Razvojem dogadjaja od bombardovanja naovamo, jasno je da je ludost bombardovanja suverene zemlje i priznanje nezavisnosti Kosova više stvorilo nego što je rešilo problem", istakao je Makenzi.


Alibaba rekordno kažnjena zbog monopolskog poslovanja – The PRESTIGE\nKineske vlasti pojačavaju kontrolu nad tehnološkim kompanijama, jer je, prema navodima AP, kineski politički vrh zabrinut zbog dominacije najvećih online preduzeća koja se šire i na finansijskom tržištu, i u sferi medicinskih usluga i u drugim vitalnim privrednim granama.\nKompanija je kažnjena jer je “zloupotrijebila dominantnu tržišnu poziciju” s ciljem da ograniči aktivnosti konkurenciji koja posluje preko platformi Alibabe.\nDržavna služba za kontrolu poslovanja je saopštila da Alibaba ometa “slobodan protok robe” zbog čega je izrečena visoka kazna od 69,5 milijardi dolara, ekvivalentna četiri posto od ukupnih prihoda ostvarenih 2019. godine.\nOsnivač i vlasnik kompanije Alibaba Jack Ma, jedan od najbogatijih Kineza, privremeno je nestao iz javnosti nakon što je u svom obraćanju prošlog novembra kritizirao kineske propise.\nU BiH ušlo manje robe za 20,3 odsto\nZašto je njemačka privreda toliko uspješna?\nPrva fabrika na svijetu u kojoj će raditi isključivo žene\nLufthansa prodaje dionice kako bi vratila dio državne pomoći\nKoliko vrijede najveće farmaceutske kompanije na svijetu\nMercedes nudi zaposlenima do 400.000 eura da napuste kompaniju\nAmazon daje 50 funti nedeljno radnicima koji ne kasne na posao


Lagumdžija: Spriječiti ukrajinski scenario u drugim zemljama | Zvornik Danas\nBEČ – Dešavanja u Ukrajini trebalo bi da budu poziv za buđenje za sve, a posebno za EU, kako bi se spriječio sličan scenario u drugim zemljama, uključujući i BiH, ocijenio je u Beču ministar inostranih poslova BiH Zlatko Lagumdžija.\nLagumdžija je u obraćanju na 124. zasjedanju Komiteta ministara Savjeta Evrope na ministarskom nivou rekao da EU mora imati fleksibilniji pristup kako bi bila obezbijeđena evropska budućnost za zemlje poput BiH, a na principima demokratije, ljudskih prava, teritorijalne cjelovitosti i vladavine zakona kao što je definisano zaključcima Savjeta za spoljnu politiku EU o BiH iz aprila.\n„Svi moramo zajedno raditi na smirivanju nacionalnih tenzija i fokusirati se na rješavanje problema ljudi, usmjeravanjem EU mehanizama na pitanja u vezi sa vladavinom prava, borbom protiv organizovanog kriminala i korupcije i ključnim ekonomskim i socijalnim reformama“, naglasio je Lagumdžija.\nU saopštenju iz Ministarstva inostranih poslova BiH navodi se da je Lagumdžija istakao da je BiH potrebna podrška EU i Savjeta Evrope, ne u smislu smanjivanja standarda EU, nego paralelnim djelovanjem na dva kolosijeka.\nPrema njegovim riječima, na prvom je potrebno raditi na ključnim ekonomskim i socijalnim reformama, vladavini prava, borbi protiv korupcije i organizovanog kriminala, a na drugom su šire strukturalne i ustavne reforme, uključujući i provođenje odluke „Sejdić-Finci“, što bi trebalo da bude pokrenuto nakon oktobarskih izbora uz punu uključenost ključnih aktera međunarodne zajednice.\nLagumdžija podržao prijedloge iznesene u izvještaj generalnog sekretara Savjeta Evrope Torbjorna Jaglanda o „Demokratiji, ljudskim pravima i vladavini prava u Evropi“.\nTokom ovog zasjedanja Komiteta ministara Austrija je predala predsjedavanje Azarbejdžanu koji će u narednih šest mjeseci predsjedavati Savjetom Evrope, a sredinom naredne godine predsjedavanje će preuzeti BiH.\nNa marginama zasjedanja, Lagumdžija je imao niz bilateralnih sastanaka sa ministrima spoljnih poslova zemalja članica EU, čije su glavne teme bile novi pristup EU prema BiH i Konferencija ministara spoljnih poslova EU i zapadnog Balkana koja će u naredna dva dana biti održana u Solunu.\nTokom zasjedanja u Beču Lagumdžija se susreo i sa novim ministrom spoljnih poslova Srbije Ivicom Dačićem i ministrom inostranih poslova Turske Ahmetom Davutogluom, sa kojima je razgovarao o organiziranju narednog trilateralnog sastanka BiH-Srbija-Turska na kojem bi bili definisani konkretni pravci ekonomske saradnje.\nEkonomska saradnja i investicije, posebno u infrastrukturne i energetske projekte, bile su tema i razgovora sa ministrom inostranih poslova Azarbejdžana Elmarom Mamadyarovim, navodi se u saopštenju.\nLagumdžija je u odvojenim susretima sa ministrima inostranih poslova Ruske Federacije Sergejem Lavrovim i Ukrajine Andrejom Deščicom razgovarao o aktuelnoj situaciji i mogućnostima rješenja krize u Ukrajini.\nOznake: lagumdzijasavjet evropeukrajinski scenario


Mladi Amerikanci uče o politici u Srbiji\nAmerčki studenti u Beogradu\nNajviše zaslugom profesora Vladimira Matića sa univerziteta Klemson u Južnoj Karolini, u Beogradu, na Fakultetu političkih nauka, počeo je da se realizuje program razmene studenata između ove dve visoke škole\nPočetkom godine u Beograd je stigla prva grupa američki studenata koji će ovaj letnji semestar studirati na Fakultetu političkih nauka. Time je, praktično počelo da se ostvaruje ono što je pre dve godine potpisano između Fakulteta političkih nauka i Univerziteta Klemson iz Južne Karoline, a prvi su mogućnost da studiraju jedan semestar u Beogradu iskoristili mladi Amerikanci:\n"Krajem januara nama su stigli sedmoro studenata sa Univerziteta Klemson, četiri devojke i tri mladića, koji ovde slušaju letnji semestar. To je onaj “semester abroad”, gde im po programima Klemson univerziteta predaju naši profesori. To je prvi put u istoriji Beogradskog univerziteta da američki studenti dolaze u neki stranu zemlju na čitav semestar, a da njihov matični, američki univerzitet priznaju to kao da su tamo završili te studije", kaže dekan FPN Dragan Simić.\nS obzirom da na Klemsonu uglavnom studiraju političke nauke, mladim Amerikancima nije bilo teško da se ovde uklope. Imaju predavanja iz međunarodnih odnosa, uče o Evropskoj uniji, o marksizmu, ili o Američkoj spoljnoj politici, ali iz jednog drugog ugla. Većina njih nije znala mnogo o Srbiji i ovom delu sveta pre dolaska, a ovaj semestar u Beogradu vide kao priliku da nauče nešto novo i budu na licu mesta:\n"Ljudi u Americi ne znaju puno o Srbiji. Kad sam kod kuće, prijateljima govorila da idem u Srbiju, oni su mislili da idem u Sibir ili Siriju ili tako negde. Ali ni ja nisam znala bilo šta o NATO bombardovanju Srbije pre nego što sam došla ovde", ističe Kelsi Šulenberg.\n"Zaista je interesantno, neka vrsta čudnog iskustva kada vidite uživo antiamerički i antinato protest, pojedince, grupe demonstranata. Nikada to nisam doživela ranije. Ali drago mi je, jer to vam otkriva novu perspektivu", navodi Ketrin Geš.\nNajuzbuđeniji zbog studija u Beogradu je Rajan Bartli iz Kalifornije, koga je oduvek zanimala istočna Evropa, posebno Rusija i bivša Jugoslavija. Ovde je dobio je srpsko ime Rajko, a planira da produži boravak u Srbiji:\n"Mnogo je razloga. Želim da naučim jezik. Takođe, želim da volontiram ovde, možda da pomognem da se pruži prilika i srpskim studentima da dođu na studije u SAD, da uče engleski."\nAmerički studenti zajedno sa srpskim kolegama pripremaju priručnik o američkim izborima, a svake srede zajedno diskutuju, najčešće o politici i predstojećim izborima u obe zemlje. Mlade Amerikance prilično zbunjuje kako funkcioniše srpski politički sistem, kažu nam njihove srpske kolege, među kojima je i Lana Avakumović:\n"Nije im jasan izborni sistem, kako funkcionišu naši izbori, malo imaju problema oko Autonomne Pokrajine Vojvodine, zašto oni imaju izbori gore, a mi dole. Zašto imamo samo jednu izbornu jedinicu, što ni nama u suštini nije jasno, ali njima još manje. I zašto se partije do te mere poistovećuju sa njihovim liderima."\n"To je stvarno jedno neverovatno iskustvo zato što pratite američke izbore, i u isto vreme imate ljude koji dolaze iz te zemlje, koji mogu da vam posvedoče kako je stvarno stanje stvari u njihovoj zemlji. I kakva su očekivanja njihova od izbora", ističe Edin Sinanović.\nSemestar u Beogradu nije zamišljen samo kao učenje i boravak samo na fakultetu – američki studenti su dobili priliku da upoznaju i region:\n"Njihov boravak ovde je veoma sadržajan, i podrazumeva ne samo nastavu, nego i obilazak svega onoga što bi bilo zanimljivo u Srbiji – naše gradove, kulturno-istorijske spomenike, ali, što je još važnije, oni putuju i po regionu. I već su obišli Bosnu i Hercegovinu vrlo detaljno, Hrvatsku, Crnu Goru", kaže Simić.\nUprkos tome što ih mnoge stvari ovde zbunjuju, mladi Amerikaci su priznaju da su oduševljeni dobrodošlicom, ljudima, hranom, samim gradom. Nema sumnje da će osim ocena, iz Beograda poneti i iskustvo koje će ih zauvek pratiti…


- Svi znamo kakvo je Partizan ime u srpskoj košarci, znamo da će doći sa ambicijama da pobedi u Valjevu. Dobro smo se spremali, mislim da smo dosta uigraniji tim od njih, jer su oni doveli neka pojačanja pre par dana. Daćemo sve od sebe, idemo na pobedu - poručio je na konferenciji za novinare plej domaćeg tima Stefan Pot.\nUtakmica s Partizanom dolazi u dobrom trenutku, smatra Marko Jošilo, pouzdano krilo tima sa Kolubare.\n- Ako treba birati neki trenutak kad može da se igra s Partizanom i kada Partizan može da se napadne onda je to početak sezone. Ali, opet, to je Partizan i njihova najnovija pojačanja govore da nisu u baš toliko lošoj situaciji kao što se priča. Oni sigurno ne dolaze da tek tako odigraju ovde, oni dolaze da pobede. A i mi želimo pobedu i mislim da ako budemo na svom maksimumu u svakom segmentu igre, možemo da se nadamo pobedi i da ćemo joj biti bliže nego oni - ističe Jošilo.\nStrateg Valjevaca Vladimir Đokić po ko zna koji put ponavlja da ima maksimalno poverenje u igrače koji trenutno igraju za Metalac. Ističe da su njegovi momci jako motivisani, željni uspeha, startne pobede, pogotovo pobede nad Partizanom.\n- Mislim da smo uspeli da se oporavimo od povreda i da dostignemo nivo koji je potreban za početak prvenstva, veliki sam optimista da ćemo igrati dobro. Naš interes i cilj je da svaku utakmicu odigramo jako dobro, motivisano, agresivno i željni pobede. Da li će to biti dovoljno da pobedimo Partizan, videćemo. Učinićemo sve što možemo i znamo - najavljuje Đokić. On je podsetio da su crno-beli ovih dana doveli nekoliko zvučnih pojačanja, ali da je pod znakom pitanja koliko su mogli da se uigraju.\n- Novi trener Petar Božić će sigurno uvesti nešto novo u Partizanovoj igri, to je za sada nepoznanica. Ali za nas je najvažnije, to sam i tražio od svojih igrača, da mi pružimo svoj maksimum i da uradimo što je do nas - poručuje Đokić.\nImaju Valjevci manjih problema sa povredama, ali su ih uglavnom rešili. Rakićević se oporavio i biće u sastavu, Kočović je još uvek na terapijama i na njega trener Đokić u ovom meču ne može da računa. Boris Bakić koji se već nekoliko meseci oporavlja od operacije trenira sve jačim intenzitetom i naknadno će biti odlučeno kada će konkurisati za tim, dok sa iskusnim Otaševićem još nije postignut dogovor o saradnji, ali je on na pomolu.\nNije tajna da i u Metalcu ima izvesnih finansijskih problema, ali trener Đokić je uveren da iza ovog kluba stoji veliko ime i veliki autoritet.\n- Niko od igrača niti bilo ko iz stručnog štaba nikad nije doveo u pitanje isplate primanja u Metalcu. Svesni smo svi teške situacije, ali mislim da je Metalac i dr Boško Đukanović stekao veliki autoritet među igračima i siguran sam da će svi dogovori biti ispoštovani - rekao je Đokić.


On je rekao da to pokazuje i zajednički stav Željka Komšića i Šefika DŽaferovića povodom hapšenja Edina Vranja od policijskih organa Srbije.\n- NJihova reakcija pokazuje da neće birati sredstva da zaštite zločin nad Srbima, da sačuvaju medijsku istinu o ratu u BiH, a Edin Vranj je samo izgovor i povod za pokroviteljski stav prema tim zločinima - istakao je Dodik upitan da prokomentariše zajedničko saopštenje Komšića i DŽaferovića da hapšenje Vranja predstavlja novi u nizu sračunatih progona nad građanima BiH koje vrše vlasti u Srbiji.\nDodik je naglasio da je Republika Srbija suverena država sa nezavisnim pravosuđem, a da reakcije poput ovih Komšićevih i DŽaferovićevih samo izlažu BiH javnom podsmehu u regionu i otkrivaju suštinu "pravde" o kojoj govore dva bošnjačka člana Predsjedništva.\n- NJihova je pravda da su Srbi, Republika Srpska i Srbija krivci, a Bošnjaci žrtve u ratu i miru. Kada jednom napuste politiku žrtve i shvate da je tzv. Armija BiH počinila užasne zločine nad Srbima i Hrvatima u BiH, možda još bude neko ko će biti spreman na dijalog sa Bošnjacima - naglasio je Dodik.\nNekadašnji načelnik Sektora kriminalističke policije u Federalnoj upravi policije Edin Vranj uhapšen je juče na graničnom prelazu Uvac u Srbiji zbog sumnje da je kao islednik u logoru u Goraždu učestvovao u maltretiranju i prebijanju ratnih zarobljenika srpske nacionalnosti koji su bili pripadnici Vojske Republike Srpske.


40 finalista na RAF Challenge 2009 – Personal magazin\nInternet glasanje za takmičenje RAF Challenge 2009, koje organizuju Računarski fakultet i Društvo matematičara Srbije, je završeno. Na finale takmičenja, koje će biti održano unedelju 17. maja 2009. pozivamo 40…\nInternet glasanje za takmičenje RAF Challenge 2009, koje organizuju Računarski fakultet i Društvo matematičara Srbije, je završeno. Na finale takmičenja, koje će biti održano unedelju 17. maja 2009. pozivamo 40 finalista. Prvih 20 takmičara je pozvano na osnovu internet glasanja, a drugih 20 na osnovu odluke komisije. Finale će se održati u prostorijama Računarskog fakulteta, Knez Mihailova 6, VI sprat, u Beogradu.\nSvi pozvani finalisti imaće prilike da prezentuju svoje radove, a spremljene su i brojne nagrade naših sponzora: laptop, mobilni telefon, eksterni hard disk, štampači, licencni softver, kompjuterska literatura, Cisco kurs, usb flash memorije i druge nagrade.\n40 finalista na RAF Challenge 2009 was last modified: May 16th, 2009 by Redakcija\nRAFRAF Challenge 2009


Matične ćelije pomažu srcu : Nadlanu.com\nMatične ćelije pomažu srcu\nObjavljeno 18. mar 2008. / 12:56:28\nNova studija objavljena u časopisu Američkog medicinskog udruženja ukazuje da tretmani matičnim ćelijama pomažu i pacijentima sa autoimunim bolestima i srčanim oboljenjima.\nLekari na Nortvestern univerzitetu preispitali su medicinske studje na oko 2.500 pacijenata koji su imali transplantaciju bazičnih ćelija, prenosi Glas Amerike. Oni su ustanovili da je tretman vodio do poboljšanja kod nekih pacijenata s poremećajima imunološkog sistema, kao što su dijabetes i multipleks skleroza.\nDoktor Ričard Bart, koji je vodio ispitivanje, kaže:"To je potpuno novi pristup tim bolestima. Radije nego hirurška operacija ili lekovi koji mogu da se koriste, ćelijski pristup koji u različitim studijama izgleda da bi bio dobar za pacijente".\nOdrasle matične ćelije potiču iz krvi i koštane srži. One su jedina vrsta bazičnih ćelija koja se sada koristi za tretiranje bolesti kod ljudi. Zato što ne zahtevaju uništavanje ljudskih embriona, odrasle bazične ćelije nisu pogođene etičkom kontroverzom koja okružuje embrionalne bazične ćelije.\nBeriju Gaudiju je ustanovljena multipleks skleroza 1995. On je počeo da gubi osećaj u svojoj levoj nozi i već je počeo da gubi vid kada je uključen u kliničko ispitivanje 2003. Posle pet dana hemoterapije radi uništavanja njegovih imunoloških ćelija, lekari su upotrebili Gaudijeve sopstvene ćelije kako bi ponovo izgradili njegov imuni sistem.\n"Nemam simptome multipleks skleroze i nemam tretman za tu bolest" kaže Gaudi.\nNije jasno koliko dugo će njegov oporavak trajati, ali on kaže da je živi dokaz da transplantacija matičnih ćelija uspeva.\n"Imao sam pet godina kvalitetnog života. Pet godina. Da nisam imao transplantaciju verovatno bih danas bio u invalidskim kolicima", ističe Gaudi.\nPreispitivanje koje su uradili doktor Bart i njegove kolege pokazalo je, takođe,da su pacijenti koji su primili terapiju bazičnim ćelijama posle srčanog napada imali umereno poboljšanje funkcija srca.\nIstraživači kažu da bi kod mnogih bolesti moglo da se postigne poboljšanje, ali da je potrebno još istraživanja.\n(VAŠINGTON, 18. mart 2008. FoNet)


Evo koji su najbolji porodični automobili u 2020. godini - Roditeljstvo\nEvo koji su najbolji porodični automobili u 2020. godini\nPlanirate da kupite nov auto za vas i vašu porodicu i zanima vas koji su to najbolji porodični automobili u 2020. godini? Želite da se uverite koje su to najidealnije opcije trenutno na tržištu kako bi odabrali visokokvalitetno vozilo koje će vas odlično služiti na duže staze?\nBilo da ste se odlučili na kupovinu auta u renomiranim salonima za prodaju automobila, na raznim autoplacevima, od već poznatog prodavca ili putem sajtova jako je važno da znate šta je ono što tražite, kako ne biste besciljno lutali i bespotrebno odužili potragu za idealnim vozilom.\nJako je važno da, pre same kupovine novog automobila, povedete računa da vaše trenutno vozilo prodate po najboljoj mogućoj ceni kod proverenih agencija, kao što je OtkupPolovnihAutomobila.com, kako biste obezbedili veliki deo budžeta za nov auto.\nJednom kada ste sve to uradili, potraga za najboljim automobilom 2020. godine može da počne! Pripremili smo vam listu najpopularnijih automobila koji su se, prema mišljenju mnogih ljudi širom sveta, pokazali kao trenutno najbolji na tržištu.\n#1 Škoda Octavia 4 – idealan porodičan automobil\nJedan od najboljih porodičnih automobila u 2020. godini je najnovija Škoda Octavia 4 koja se na tržištu istakla zahvaljujući najmodernijim sistemima za on-line povezivanja, izuzetno snažnom motoru, veliki displej sa unapređenim operativnim sistemom, itd.\nŠkoda Octavia četvrte generacije je idealan porodičan automobil zahvaljujući vrhunskoj bezbednosnoj tehnologiji koju poseduje i koja je od velike važnosti za mnoge ljude sa malom decom.\nPored odličnih performansi, Škoda 4 garantuje vrhunsku udobnost zahvaljujući najkvalitetnijim marijalima koji su smešteni u sedištima. Ona je trenutno najprodavaniji karavan na evropskom tržištu.\n#2 Volkswagen Golf 8 – provereno dobar izbor\nKompanija Volkswagen je krajem 2019. godine iznedrila vrhunski automobil koji je, u 2020. godini, za vrlo kratko vreme, osvojio mnoge simpatije širom sveta. U pitanju je najnoviji model, Volkswagen Golf 8 koji je postao provereno dobar izbor za sve koji vole odličan kvalitet, luksuzni dizajn, udobnost i maksimalnu bezbednost.\nOvaj model se istakao na tržištu zbog unapređene tehnologije koja podrazumeva: digitalni touchscreen displej za vozača, online glasovna kontrola prilikom vožnje, monitor za “crni ugao”, bluetooth tehnologija, wireless konekcija i navigacija, i tome slično.\nU poređenju sa prethodnim modelom, Volkswagen Golf 8 je duži i komforniji. Zbog odlične tehnologije, udobnosti i prostranosti za čitavu porodicu i idealnim bezbednosnim sistemima, ovaj model je postao jedan od najpopularnijih u 2020. godini.\n#3 Audi Q5 – modernizovana verzija popularnog auta\nAudi Q5 je svoju popularnost stekao zahvaljujući odličnim sistemima za asistenciju vozaču, kao što su: adaptivni tempomat, parking sistem plus, TOP view kamera sistema, upozerenja o napuštanju trake, itd.\nVizuelno se ističe jer poseduje svetla sa OLED tehnologijom, kao i matrix LED svetla što mu daje luksuzni izgled. Pored toga, unapređenje ovog popularnog auta je očigledna u pogledu osvežene game motora i znatno modernije unutrašnjosti.\nUnutrašnjost ovog auta je prostrana, izuzetno udobna i pogodna za one koje traže dosta prostora za svoju porodicu. Osim toga, Audi Q5 odlikuje vrhunska bezbednost, tako da ćete moći maksimalno da se opustite i uživate u vožnji sa vašim mališanima na zadnjem sedištu.\n#4 Honda Civic CR-V – najsavremeniji SUV ove kompanije\nUkoliko volite sofisticiran sportski dizajn automobila sa impresivnim enterijerom koji garantuje apsolutnu udobnost i brzu i sigurnu vožnju, onda je Honda Civic CR-V najbolji mogući izbor za vas i vašu porodicu.\nNajnoviji model kompanije Honda ima napredne agregate, pogone na prednje ili sve točkove, automatski ili manuelni menjač, zadivljujuću prostranost za čitavu porodicu, ali i za velike količine prtljaga u gepeku, i sl. što ga čini jednim od najboljih automobila trenutno na tržištu.\nPored toga, ovaj auto poseduje elektro-motorna vrata prtljažnika koja se otvaraju bez upotrebe ruku, što će vam biti od velike pomoći prilikom putovanja na more, skijanje, ili bilo gde sa vašom porodicom.\nBirajte automobil shodno potrebama i mogućnostima\nKada je odabir novog automobila u pitanju, najvažnije je da birate shodno vašim potrebama i mogućnostima. Ukoliko imate više dece, važno će vam biti da auto bude veliki i dovoljno prostran tako da svi mogu da uživaju u komfornoj vožnji.\nUkoliko niste u mogućnosti da izdvojite veliku sumu novca za vozilo ili jednostavno ne želite da trošite veliki novac za najnovije modele, gledaćete da nabavite polovno vozilo u dobrom stanju.\nKupovina auta je individualna stvar koja isključivo zavisi od onoga šta vam je neophodno i kakve modele volite. Birajte mudro, pažljivo i kvalitetno!\nPrevPrethodnaKako da organizujete rođendan za decu?\nSledećiPet korisnih poklona za novopečene roditelje i deteSledeći


Karzai osudio pogubljenje VOAIzaberite jezik\nKarzai osudio pogubljenje Avganistanski predsednik je oštro osudio javno izvršenje smrtne kazne nad devojkom koju je Taliban osudio za navodnu preljubu.\nAvganistanski predsednik Hamid Karzai (arhiv)\nDonatori obećali pomoć Avganistanu\nKarzai je danas rekao da je taj čin u pokrajini Parvan na severu zemlje „grozan i neoprostiv“ zločin i naredio vlastima da učine sve što mogu da uhapse i kazne odgovorne.\nKomandant koalicionih snaga u Avganistanu, general Džon Alen, rekao je da je streljanje - koje je snimljeno i postavljeno na internet - „neopisivo surovo zverstvo“. Autentičnost video snimka koji je prva prenela agencija „Rojters“ nije mogla nezavisno da se proveri, ali zvaničnici iz Parvana kažu da se javno streljanje dogodilo krajem prošlog meseca.\nŽena je optužena za romantičnu vezu sa dva pripadnika Talibana. Posle streljanja sa male udaljenosti, na video snimku se čuje klicanje meštana i skandiranje „živio avganistanski mudžahedin“.


source.ba | Rukometaši BiH u kvalifikacijama protiv Bjelorusije, Češke Republike i Finske\nŽrijeb kvalifikacionih grupa za evropsko rukometno prvenstvo 2020. godine, koje će biti održano od 10. do 26. januara u Švedskoj, Austriji i Norveškoj, obavljen je danas u norveškom gramu Trondheimu.\nAjdin Karajko iz Beča poručio prvih stotinu ulaznica za rukometnu utakmicu BiH - Švicarska\nVoljom žrijeba reprezentacija Bosne i Hercegovine igrat će u kvalifikacionoj grupi 5, zajedno sa selekcijama Bjelorusije, Češke Republike i Finske.\nU grupi 1 sastat će se Njemačka, Poljska, Izrael i Kosovo.\nU grupi dva sastat će se Hrvatska, Srbija, Švicarska i Belgija.\nMakedonija, Island, Turska i Grčka igrat će u grupi 3.\nGrupu 4 sačinjavaju Slovenija, Holandija, Latvija i Estonija.\nU grupi 6 igrat će Francuska, Portugal, Litvanija i Rumunija.\nMađarska, Rusija, Slovačka i Italija igrat će u grupi 7.\nGrupu 8 sačinjavaju Danska, Crna Gora, Ukrajina i Farski Otoci.\nEvropsko rukometno prvenstvo prvi put će biti igrano u tri zemlje i prvi put će učestvovati 24 reprezentacije.\nDvije najbolje selekcije iz svake grupe i četiri najbolje trećeplasirane reprezentacije plasirat će se na evropsko prvenstvo.\nU kvalifikacijama neće učestvovati domaćini Švedska, Austrija i Norveška i aktuelni prvak Evrope Španija, selekcije kojima je obezbijeđeno direktno učešće na evropskom prvenstvu.\nKvalifikacije počinju 24. oktobra.


Otvoren portal za borbu protiv korupcije : Nadlanu.com\nOtvoren portal za borbu protiv korupcije\nBEOGRAD, 29. jula 2010. (Beta) - Građani Srbije će od četvrtka na internet sajtu pistaljka.rs moći da prijave korupciju na svom radnom mestu i okolini, bez straha da će im identitet biti otkriven, saopštio je glavni i odgovorni urednik portala Vladimir Radomirović.\nPredstavljajući portal pistaljka.rs u Međunarodnom pres centru, Radomirović je kazao da će posle prijave korupcije na tom sajtu, navode "uzbunjivača" utvrđivati istraživački tim novinara i pravnika "pištaljke".\nRadomirović je rekao da je sajtu već u četvrtak pristigla prva prijava i da se ona odnosi na korupciju u zdravstvu.\nGovoreći o ličnom iskustvu u prijavljivanju korupcije, radnik "Puteva Srbije" iz Smedereva Goran Milošević koji je otkrio "drumsku mafiju", rekao je na konferenciji za novinare da je imao problema i prilikom prijave krađe na naplatnim rampama u Srbiji i nakon sudskog procesa koji se sprovodio protiv optuženih za tu krađu.\nMilošević, koji je zbog uloge "uzbunjivača" ili "duvača u pištaljku" u "Putevima Srbije" bio bez posla tri godine, tvrdi da mu danas mnogo smeta kada "neko sebe predstavlja kao lidera regiona u borbi protiv korupcije", a nije želeo da odgovori na njegova upozorenja o "drumskoj mafiji".\nInternet portal pistaljka.rs napravljen je u okviru istoimenog projekta za borbu protiv korupcije, koji sprovode Centar za istraživanja migracija, Centar za novinarstvo Udruženja "Eutopija" i Media Praksa. Projekat se sprovodi uz podršku ambasada Norveške i Sjedinjenih Američkih Država u Srbiji.


Izvor: B92, 14.Jun.2021, 14:45\nMilano -- Širenje kriptovaluta bez ikakvih jasnih propisa razlog je za zabrinutost jer to može podriti način na koji funkcioniše finansijsko tržište.\nTo je da izjavio šef italijanskog berzanskog regulatora Paolo Savona, upozorivši da je u svetu u opticaju između 4.000 i 5.000 digitanih valuta čije trgovanje uopšte nije uređeno.\nSavona se tako pridružio mnoštvu lidera finansijskih institucija koji se zalažu za veće regulisanje ovog tržišnog segmenta, >> Pročitaj celu vest na sajtu B92 << ističući da kripto valute mogu olakšati nezakonite aktivnosti poput pranja novca i čak podriti sposobnost centralnih banaka da vode monetarnu politiku, prenosi Rojters.\n„Bez odgovarajućeg nadzora može doći do pogoršanja tržišne transparentnosti, koja je osnov legitimnosti i racionalnog izbora za (tržišne) operatere“, rekao je Savona, predsednik italijanske komisije za tržište kapitala, Konsob, predstavljajući godišnji izveštaj tog nadzornog tela.\n„Ako tome dodamo nedavno Konsobovo iskustvo sa zatvaranjem više stotina veb sajtova u Italiji koje ilegalno prikupljaju štednju, slika postaje zabrinjavajuća“, dodao je. Upozorio je da kriptovalute mogu poslužiti kao paravan za kriminalne aktivnosti poput utaje poreza, pranja novca, finansiranja terorizma i otmice.\n„Ako traženje rešenja na evropskom nivou bude predugo trajalo, moraćemo (Italija) da preduzmemo sopstvene mere“, poručio je Savona.\nBlic: ITALIJANI ZABRINUTI ZA FINANSIJSKO TRŽIŠTE U opticaju 5.000 kriptovaluta bez ikakve kontrole\nRadio 021: Šef italijanskog berzanskog regulatora: U opticaju 5.000 kriptovaluta bez ikakve kontrole